cyanic-selkie/wikianc huggingface dataset:
ഇസ്‌ലാമിക ബാങ്ക്
ഇന്ന് നിലവിലുള്ള ബാങ്കുകൾ വായ്പ അനുവദിക്കുന്നത്‌ ജാമ്യവസ്തുവിന്റെ ഉറപ്പിന്മേൽ ആയതുകൊണ്ട് ജാമ്യവസ്തു നൽകാൻ സാധിക്കാത്ത് മൂലം സാധാരണക്കാർക്ക് ഈ ബാങ്കുകളിൽ നിന്നും വായ്പ എടുക്കുക അസാധ്യമാണ്. എന്നാൽ ഇസ്‌ലാമിക ബാങ്കുകൾ പ്രധാനമായും പരിഗണിക്കുന്നത് ഇടപാടുകാരന്റെ തിരിച്ചടവിനുള്ള ശേഷിയാണ്. ഇസ്‌ലാമിക ബാങ്കുകൾ ലാഭ-നഷ്ട പങ്കാളിത്ത രീതിയിൽ പ്രവർത്തിക്കുന്നതിനാൽ ജാമ്യവസ്തു ഇല്ലെങ്കിലും തിരിച്ചടക്കാൻ ശേഷിയുള്ളവന്‌ മുറാബഹ, ഇജാറ എന്നീ രീതികളിലൂടെ വായ്പ ലഭിക്കാൻ സംവിധാനങ്ങൾ ഉണ്ട്. ഇത്തരം ബാങ്കുകൾ ഇസ്‌ലാമിക നിയമം അനുസരിച്ചാണ് പ്രവർത്തിക്കുന്നതെങ്കിലും എല്ലാ വിഭാഗം ആളുകൾക്കും ഇത്തരം ബാങ്കുകളിൽ നിക്ഷേപം നടത്താനും ഇവിടെ നിന്നും വായ്പകൾ എടുക്കാനും സാധിക്കും.ഇസ്‌ലാമിക ബാങ്കിൽ പണമിടപാടുകൾ നടത്തുന്നത് മുറാബഹ, ഇജാര, മുളാരബ, മുഷാരക തുടങ്ങിയ രീതികൾ അവലംബിച്ചാണ്.
വായ്‌പ
ഇസ്ലാമിക്‌ ബാങ്കിംഗ് പ്രകാരം വായ്‌പ എടുക്കുപ്പോൾ മൊത്തം വായ്‌പ തുക വഴി എത്ര രൂപയാണോ ബാങ്കിന് ലാഭമായി വരേണ്ടത് ആ തുക ലാഭ തുക ആയി കണക്കാക്കി വായ്‌പ തരുന്ന തുകയിൽ നിന്നും ആദ്യമേ ബാങ്ക് പിടിക്കുന്നു. ഫലത്തിൽ പലിശ ഇല്ലെക്കിലും പലിശ ഇനത്തിൽ ബാങ്കിന് കിട്ടേണ്ട തുക ലാഭ തുക ആയി കണക്കാക്കി കിഴിച്ച ശേഷം ഉള്ള തുക മാത്രമേ വായ്പ എടുക്കുന്ന ആൾക്ക് കിട്ടുകയുള്ളൂ.
കരിൻ അറ്റ് ദി ഷോർ
ഉറവിടം
1914 മുതൽ ബാൾട്ടിക് എക്സിബിഷനിൽ മാൽമോ നഗരം ഈ പെയിന്റിംഗ് വാങ്ങി. ഇപ്പോൾ ഈ ചിത്രം മാൽമോ ആർട്ട് മ്യൂസിയത്തിലാണ് പ്രദർശിപ്പിച്ചിരിക്കുന്നത്.
ഇസ്‌ലാമിക ബാങ്ക്
മുറാബഹ
മുറാബഹ എന്ന രീതിയിൽ ഇസ്‌ലാമിക ബാങ്കുകൾ ഇടപടുകാരന് ആവശ്യമുള്ള വസ്തുവോ ഉപകരണമോ വിലക്ക് വാങ്ങി നൽകുന്നു. ബാങ്കിൻറെ ഉടമസ്ഥതയിൽ വിലക്ക് വാങ്ങുന്ന അത്തരാം വസ്തുവോ ഉപകരണമോ ഇടപടുകാരന് ഒരു നിശ്ചിത ലാഭവിഹിതമെടുത്ത്‌ വിൽക്കുന്നു. ഈ തുക ഇടപടുകാരന് നിശ്ചിത ഗഡുക്കളായി അടച്ചു തീർക്കാം. നിശ്ചിത സമയത്തിന് തിരിച്ചടക്കാൻ കഴിഞ്ഞില്ലെങ്കിലും അടച്ചു തീർക്കേണ്ട സംഖ്യ വർദ്ധിക്കുകയില്ല. ആധുനിക ഇസ്ലാമിക്‌ ബാങ്കുകളിൽ എഴുപത്തഞ്ചു ശതമാനം വിനിമയങ്ങളും നടക്കുന്നത് മുറാബഹ രീതിയിലാണ്‌.
കരിൻ അറ്റ് ദി ഷോർ
പുറംകണ്ണികൾ
വർഗ്ഗം:സ്ത്രീകളുടെ ചിത്രങ്ങൾ
ഇസ്‌ലാമിക ബാങ്ക്
ഇജാറ
ഇജാറ എന്ന അറബി വാക്കിന്റെ അർത്ഥം വാടക എന്നാണ്. ഇജാറ രീതിയിൽ ബാങ്ക്‌ ഉപഭോക്താവിന്റെ ആവശ്യാനുസരണമുള്ള വസ്തുവോ ഉപകരണമോ വിലക്കുവാങ്ങി വാടകക്ക്‌ നൽകുന്നു. വസ്തുവിന്റെ വില രേഖപ്പെടുത്തിയ കരാർ പ്രകാരം ഒരു നിശ്ചിത തുക ഉപഭോക്താവ്‌ വാടക നൽകുന്നതോടൊപ്പം ഉപഭോക്താവ് ആ വസ്തു അല്ലെങ്കിൽ ഉപകരണം സ്വന്തമാക്കാൽ ആഗ്രഹിക്കുന്നെങ്കിൽ അതിന്റെ വില കൂടി ഗഡുക്കളായി അടച്ചുതീർക്കാം.ഇജാറ രീതിയിൽ ഉപഭോക്താനിനുള്ള നേട്ടങ്ങൾ താഴെപ്പറയുന്നവയാണ്.
മുദാറബ
ഒരു വ്യവസായ സംരംഭത്തിന്‌ വേണ്ടി ഒരാൾ പണം മുടക്കുകയും മറ്റൊരാൾ തന്റെ കഴിവും പ്രാവീണ്യവും ഉപയോഗപ്പെടുത്തി ബിസിനസ്‌ നടത്തുകയും ചെയ്യുന്ന രീതിയാണ് മുദാറബ. ഇത്തരം വ്യവസായ സംരംഭത്തിൽ നിന്നും ലഭിക്കുന്ന ലാഭം നേരത്തേ ഉണ്ടാക്കിയിട്ടുള്ള കരാർ അനുസരിച്ച് ഇരുപങ്കാളികളും ആനുപാതികമായി പങ്കുവെക്കുന്നു. ഈ രീതിയിൽ നഷ്ടം വരികയാണെങ്കിൽ പണം മുടക്കുന്നയാൾ ഒറ്റക്ക് വഹിക്കേണ്ടതായി വരും.
അൽ മുഷാരക
അൽ മുഷാരക (Arabic: المشاركة‎) എന്ന അറബി വാക്കിന്റെ അർത്ഥം സഹപ്രവർത്തനം, കൂട്ടുസംരംഭം എന്നൊക്കെയാണ്. രണ്ടോ അതിലധികമോ ആളുകൾ ഒരു കൂട്ടുസംരംഭത്തിൽ നിക്ഷേപം നടത്തുകയും അതിൽ നിന്നുള്ള ലാഭ നഷ്ടങ്ങൾ അവരവരുടെ നിക്ഷേപത്തിന്റെ അനുപാതത്തിൽ പങ്കുവെക്കുകയും ചെയ്യുന്ന രീതിയാണിത്.
ഇന്ത്യയിൽ
ഇന്ത്യയിൽ ഇസ്‌ലാമിക ബാങ്കിങ് തുടങ്ങണമെന്ന ആവശ്യം ശക്തമാണ്. നിലവിലെ നിയമമനുസരിച്ച് ഇന്ത്യയിൽ ഇസ്‌ലാമിക ബാങ്കിങ്ങിന് സാധുതയില്ല.
അവലംബം
വർഗ്ഗം:ഇസ്ലാമികം
വർഗ്ഗം:ബാങ്കുകൾ
കേരളീയ സുഗുണ ബോധിനി
മലയാളത്തിലെ ആദ്യത്തെ വനിതാ മാസികയായി കണക്കാക്കപ്പെടുന്ന പ്രസിദ്ധീകരണമാണ് കേരളീയ സുഗുണ ബോധിനി. 1886 ൽ തിരുവനന്തപുരത്ത് നിന്ന് ആദ്യമായി പ്രസിദ്ധീകരിച്ചു. കേരളവർമ്മ വലിയ കോയിത്തമ്പുരാൻ, എം.സി. നാരായണപിള്ള, കെ. ചിദംബരം വാധിയാർ എന്നിവർ ഇതിൽ എഴുതിയിരുന്നു.. പാചകം, വനിതകളുടെ ജീവചരിത്രങ്ങൾ തുടങ്ങിയവ കൊണ്ട് സമ്പന്നമായിരുന്നു കേരളീയ സുഗുണ ബോധിനി. രാഷ്ട്രീയവുമായി ബന്ധപ്പെട്ട ഒന്നും അതു പ്രസിദ്ധീകരിച്ചിട്ടില്ല. സ്ത്രീകളുടെ വിദ്യാഭ്യാസം, സഞ്ചാരം, വസ്ത്രധാരണം തുടങ്ങിയവയ്ക്കുള്ള അവകാശങ്ങൾ മാസികയിൽ ചർച്ചയായി.
1886 ൽ തുടങ്ങിയ മാസിക ആറുമാസംകൊണ്ട് മാസിക നിന്നുപോയി. വീണ്ടും 1892ൽ മാസിക പുനഃപ്രസിദ്ധീകരിച്ചു. തുടർന്ന് ആറുവർഷത്തോളം മാസിക മുടങ്ങാതെ നടത്തി.
അവലംബം
<references group="" responsive="">
വർഗ്ഗം:മലയാള വനിതാ പ്രസിദ്ധീകരണങ്ങൾ വർഗ്ഗം:ആനുകാലികങ്ങൾ
ആറ്റുപുന്ന
കാട്ടുപുന്ന, മഞ്ഞപ്പുന്ന, വാളുഴവം എന്നെല്ലാം അറിയപ്പെടുന്ന ആറ്റുപുന്ന പശ്ചിമഘട്ടതദ്ദേശവാസിയായ ഒരു വലിയ മരമാണ്. . 35 മീറ്ററോളം ഉയരം വയ്ക്കുന്ന ഈ മരം 100 മീറ്ററിനും 1800 മീറ്ററിനും ഇടയിലുള്ള നനവാർന്ന നിത്യഹരിതവനങ്ങളിൽ കാണുന്നു. അഗസ്ത്യമലയിൽ ധാരാളമായുള്ള ആറ്റുപുന്ന ഏലമല മുതൽ നീലഗിരിയുടെ പടിഞ്ഞാറേ ചെരുവ് വരെയുള്ളയിടങ്ങളിൽ വിരളമായി കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
ദി ഹണ്ടേഴ്‌സ് ഇൻ ദി സ്‌നോ
പശ്ചാത്തലവും ഉത്ഭവവും
വർഷത്തിലെ വ്യത്യസ്ത മാസങ്ങളെയോ സമയങ്ങളെയോ പ്രതിനിധീകരിക്കുന്നതായി ബ്രൂഗലിന്റെ കാലത്ത് ഒരു കാഴ്ചക്കാരൻ മനസ്സിലാക്കിയ വിവിധ ഗ്രാമീണ പ്രവർത്തനങ്ങളുടെയും ചിത്രീകരണമായ ലേബർസ് ഓഫ് ദി മന്ത്‌സും ദി ഹണ്ടേഴ്‌സ് ഇൻ ദി സ്‌നോയും ഉൾപ്പെടുന്ന പരമ്പര മധ്യകാല നവോത്ഥാന പാരമ്പര്യത്തിലുള്ളവയാണ്.
വിവരണവും രചനയും
മൂന്ന് വേട്ടക്കാർ അവരുടെ നായ്ക്കളുടെ അകമ്പടിയോടെ ഒരു പര്യവേഷണം കഴിഞ്ഞ് മടങ്ങുന്ന ഒരു ശൈത്യകാല ദൃശ്യം പെയിന്റിംഗ് കാണിക്കുന്നു. കാഴ്ചയിൽ ഔട്ടിംഗ് വിജയിച്ചില്ല; വേട്ടക്കാർ തളർന്ന് ഓടുന്നതായി കാണപ്പെടുന്നു, നായ്ക്കൾ തളർന്ന് ദയനീയമായി കാണപ്പെടുന്നു. വേട്ടയുടെ കുറവ് വ്യക്തമാക്കുന്ന "ഒരു കുറുക്കന്റെ ശോഷിച്ച ശവശരീരം" ഒരാൾ ചുമക്കുന്നു. മഞ്ഞിൽ വേട്ടയാടുന്നവരുടെ മുന്നിൽ ഒരു മുയലിന്റെ കാൽപ്പാടുകൾ കാണാം- അത് വേട്ടക്കാരിൽ നിന്ന് രക്ഷപ്പെട്ടതോ കാണാതെ പോയതോ ആണ്. മൊത്തത്തിലുള്ള വിഷ്വൽ ഇംപ്രഷൻ ശാന്തവും തണുപ്പുള്ളതും മൂടിക്കെട്ടിയതുമായ ഒരു ദിവസമാണ്. നിറങ്ങൾ നേർപ്പിച്ച വെള്ളയും ചാരനിറവുമാണ്. മരങ്ങൾ ഇലകളില്ലാത്തതാണ്. വിറകിന്റെ പുക വായുവിൽ തങ്ങിനിൽക്കുന്നു. നിരവധി മുതിർന്നവരും ഒരു കുട്ടിയും ഒരു സത്രത്തിനു പുറത്ത് തീകൂട്ടി ഭക്ഷണം തയ്യാറാക്കുന്നു. ബെൽജിയത്തിലോ ഹോളണ്ടിലോ ഇല്ലാത്ത കുണ്ടും കുഴിയുമായ പർവതശിഖരങ്ങളാണ് ചിത്രീകരിച്ചിരിക്കുന്നത്.
നിർജ്ജീവമായ മരങ്ങളിൽ കാക്കകൾ ഇരിക്കുന്നതും ദൃശ്യത്തിന്റെ മുകൾഭാഗത്ത് ഒരു മാഗ്‌പൈ പറക്കുന്നതുമാണ് പെയിന്റിംഗ് പ്രധാനമായും ചിത്രീകരിക്കുന്നത്. ഡച്ച് സംസ്കാരത്തിൽ മാഗ്‌പൈകൾ പിശാചുമായി ബന്ധപ്പെട്ടിരിക്കുന്നതിനാൽ ബ്രൂഗൽ ചിലപ്പോൾ ഈ രണ്ട് ഇനം പക്ഷികളെയും ഒരു ദുശ്ശകുനത്തെ സൂചിപ്പിക്കാൻ ഉപയോഗിക്കുന്നു.
ലാൻഡ്‌സ്‌കേപ്പ് തന്നെ പരന്ന അടിത്തട്ടുള്ള താഴ്‌വരയാണ് (അതിലൂടെ ഒരു നദി വളയുന്നു) വിദൂര വശത്ത് ദൃശ്യമാകുന്ന കുന്നു കുഴിയുമായ കൊടുമുടികൾ. ഒരു വാട്ടർ മില്ലിന്റെ ചക്രം മരവിച്ച് ദൃഢമായി കാണപ്പെടുന്നു. അകലെ, ഐസ് സ്കേറ്റ്, ആധുനിക ശൈലിയിലുള്ള സ്റ്റിക്കുകൾ ഉപയോഗിച്ച് ഹോക്കി കളിക്കുകയും തണുത്തുറഞ്ഞ തടാകത്തിൽ കർലിങ് ചെയ്യുകയും ചെയ്യുന്നു. അവ നിഴൽച്ചിത്രങ്ങളായി ചിത്രീകരിക്കുന്നു.
കൂടുതൽ വായനയ്ക്ക്
വർഗ്ഗം:ലാൻഡ്സ്കേപ്പ് പെയിന്റിംഗുകൾ
ചിയെൻ ഷിയുങ് വു
അണുകേന്ദ്രഭൗതികത്തിൽ   വലിയ സംഭാവനകൾ നൽകിയ ഒരു ചൈനീസ് അമേരിക്കൻ എക്സിപിരിമെന്റൽ ഫിസിസിസ്റ്റാണ് ചിയെൻ ഷിയുങ് വു  (simplified Chinese: 吴健雄; traditional Chinese: 吳健雄; pinyin: Wú Jiànxióng, 1912, മെയ് 31 -1997 ഫെബ്രുവരി 16).   .ഗേസിയസ് ഡിഫ്യൂഷൻ വഴി യുറേനിയത്തിൽ നിന്ന് യുറേനിയം-238 ഐസോടോപ്പ്സ് ,യുറേനിയം-235 എന്നിവ വേർതിരിക്കാനുള്ള മാൻഹാട്ടൻ പ്രോജക്റ്റിനുവേണ്ടി വു പ്രവർത്തിച്ചു.ലോ ഓഫ് കോൺസെർവേഷൻ ഓഫ് പാരിറ്റി യുമായി എതിരിടേണ്ടിവരുന്ന വു എക്സിപിരിമെന്റുകൾ സംഘടിപ്പിക്കുന്നതിൽ വു പ്രശസ്തയായിരുന്നു.ഈ കണ്ടുപിടിത്തം, അവരുടെ  സഹപ്രവർത്തകരായ സങ്-ഡോ-ലീ -യിക്കും ചെൻ നിങ് യാങ്-നുമായി 1957 -ലെ ഭൗതികശാസ്ത്രത്തിന്റെ നോബൽ പുരസ്കാരം വാങ്ങികൊടുത്തു, കൂടാതെ വൂയിന് ഇതിനായി 1978 ന് ഭൗതികശാസ്ത്രത്തിന്റെ വുൾഫ് പ്രൈസ് ലഭിക്കുകയും ചെയ്തു.വൂയിലുള്ള പരീക്ഷണാർത്ഥമായ ഭൗതികശാസ്ത്രത്തോടുള്ള പ്രാഗൽഭ്യം, നമ്മെ മേരി ക്യൂറി യെ ഓർമിപ്പിക്കുന്നു.ഭൗതികശാസ്ത്രത്തിലെ ആദ്യത്തെ സ്ത്രീ, ചൈനയുടെ മാഡം ക്യൂറി, ന്യൂക്ലിയർ റിസർച്ചിന്റെ രാജകുമാരി എന്നൊക്കെയാണ് വൂയുടെ ചെല്ലപ്പേരുകൾ.
പുറത്തേയ്ക്കുള്ള കണ്ണികൾ
വർഗ്ഗം:1912-ൽ ജനിച്ചവർ വർഗ്ഗം:1997-ൽ മരിച്ചവർ വർഗ്ഗം:മേയ് 31-ന് ജനിച്ചവർ വർഗ്ഗം:ഫെബ്രുവരി 16-ന് മരിച്ചവർ
വാഴക്കുളം ബ്ലോക്ക് പഞ്ചായത്ത്
എറണാകുളം ജില്ലയിൽ കുന്നത്തുനാട്,ആലുവ എന്നീ താലൂക്കുകളിലാണ് 131.64 ചതുരശ്രകിലോമീറ്റർ വിസ്തീർണ്ണമുള്ള വാഴക്കുളം ബ്ലോക്ക് പഞ്ചായത്ത് സ്ഥിതി ചെയ്യുന്നത്.
നീന ബെൻസിച്ച് വുഡ്‌സൈഡ്
നീന ബെൻസിച്ച് വുഡ്‌സൈഡ് (ജീവിതകാലം: ജൂൺ 1, 1931 - ജൂലൈ 11, 1997) ഒരു അമേരിക്കൻ സൈക്യാട്രിസ്റ്റും കോളേജ് പ്രൊഫസറും പൊതുജനാരോഗ്യരംഗത്തെ ഉദ്യോഗസ്ഥയുമായിരുന്നു. 1968-ൽ ഫെഡറൽ വുമൺസ് പുരസ്കാരം ലഭിച്ച അവർ, 1970-കളിൽ ഡ്രെക്സൽ യൂണിവേഴ്സിറ്റി കോളേജ് ഓഫ് മെഡിസിനിൽ സെന്റർ ഫോർ വിമൻ ഇൻ മെഡിസിൻറെ സ്ഥാപക ഡയറക്ടറായിരുന്നു.
ആദ്യകാല ജീവിതം
പീറ്റർ ബെൻസിച്ചിന്റെയും സാറ പെൽറ്റ്‌സ് ബെൻസിച്ചിന്റെയും മകളായി വാഷിംഗ്ടൺ ഡി.സി.യിലാണ് നീന ലിബർട്ടാസ് ബെൻസിച്ച് ജനിച്ചത്. അവളുടെ പിതാവ് ഓസ്ട്രിയയിലും അമ്മ റഷ്യയിലും ജനിച്ചു. 1953-ൽ ജോർജ്ജ് വാഷിംഗ്ടൺ സർവ്വകലാശാലയിൽ നിന്ന് ജന്തുശാസ്ത്രത്തിൽ നീന ബെൻസിച്ച് ബിരുദം നേടി. ജോൺസ് ഹോപ്കിൻസ് സർവ്വകലാശാലയിൽ പബ്ലിക് ഹെൽത്തിൽ തുടർപഠനത്തോടെ പെൻസിൽവാനിയയിലെ വുമൺസ് മെഡിക്കൽ കോളേജിൽനിന്ന് അവർ തന്റെ മെഡിക്കൽ യോഗ്യത നേടി.
സ്വകാര്യ ജീവിതം
നീന ബെൻസിച്ച് ദന്തഡോക്ടറും പൈലറ്റുമായിരുന്ന ബൈറോൺ ക്രോസ്ബി വുഡ്സൈഡിനെ 1955-ൽ വിവാഹം കഴിച്ചു. അവർക്ക് ആറ് കുട്ടികളുണ്ടായിരുന്നു. 1997 ജൂലൈ 11-ന് കൊളറാഡോയിലെ സാലിഡയിലുണ്ടായ വിമാനാപകടത്തിൽ അവളുടെ കസിനും അവരുടെ ഭർത്താവിനുമൊപ്പം ഇരുവരും മരണമടഞ്ഞു. അവൾക്ക് 66 വയസ്സായിരുന്നു.
വ്യാസമഹാഭാരതം മഹാഭാരതകഥ
വ്യാസമഹാഭാരതം മഹാഭാരതകഥ[] വിദ്വാൻ മലയാളത്തിലേയ്ക്കു വിവർത്തനം ചെയ്ത കൃതിയാണ്. ഡി സി ബുക്സ് പ്രസിദ്ധീകരിച്ച ഈ ഗ്രന്ഥസമുച്ചയം ആദ്യമായി പ്രസിദ്ധീകരിച്ചത് 1968ൽ ആണ്. 2008ൽ ഡി സി ബുക്സ് പുനഃപ്രസിദ്ധികരിച്ചു. 6 വാല്യങ്ങലിലായി 6500 പേജോളം വരും ഈ ഗ്രന്ഥത്തിന്. മനോഹരമായ ചിത്രങ്ങളും അനുബന്ധങ്ങളും കുറിപ്പുകളും ഉൾപ്പെടുത്തിയിട്ടുണ്ട്. പ്രശസ്ത ആർട്ടിസ്റ്റ് നമ്പൂതിരിയുടെ ചിത്രങ്ങളാണ് പ്രധാന ആകർഷണം. കൂടാതെ പ്രധാൻ കഥാപാത്രങ്ങളുടെ വംശാവലി, ഇതിഹാസകാലഘട്ടത്തിലെ ഭാരതത്തിന്റെ ഭൂപടം, പ്രധാന കഥാപാത്രങ്ങളുടെ അപരനാമങ്ങൾ, അംശാവതാരപ്പട്ടിക, ശബ്ദാവലി ഇവ നൽകിയിട്ടുണ്ട്. http://www.dcbooks.com/ ഡി സി ബുക്സ് കോട്ടയം
കോർണിയൽ ഇൻലെ
നാൽപ്പത് വയസ്സിന് മുകളിലുള്ളവരെ ബാധിക്കുന്ന ഏറ്റവും സാധരണമായ കാഴ്ച പ്രശ്നമാണ് വെള്ളെഴുത്ത്. തിരുത്തൽ ലെൻസുകളുടെയൊ കോൺടാക്റ്റ് ലെൻസുകളുടെയോ ഉപയോഗത്തിൽ നിന്ന് പൂർണ സ്വാതന്ത്ര്യം ആഗ്രഹിക്കുന്ന വെള്ളെഴുത്ത് രോഗികളിൽ കണ്ണിന്റെ കോർണിയയിൽ ശസ്ത്രക്രിയയിലൂടെ ഘടിപ്പിക്കുന്ന ഒരു ഉപകരണമാണ് കോർണിയൽ ഇൻലെ (ഇൻട്രാകോർണിയൽ ഇംപ്ലാന്റ് എന്നും അറിയപ്പെടുന്നു). വിജയകരമായി ഘടിപ്പിച്ചാൽ ഇത് വായനക്ക് ഗ്ലാസുകളെ ആശ്രയിക്കുന്നത് കുറയ്ക്കുന്നത് വഴി ഉപയോക്താവിന് ഒരു മൊബൈൽ ഫോൺ ഉപയോഗിക്കുക, പത്രം വായിക്കുക, പാക്ക് ചെയ്ത സാധനങ്ങളുടെയും മരുന്നുകളുടെയും വിലകൾ വായിക്കുക, കമ്പ്യൂട്ടറിൽ പ്രവർത്തിക്കുക തുടങ്ങിയ ദൈനംദിന ജോലികളിൽ എളുപ്പത്തിൽ ഏർപ്പെടാൻ കഴിയും.
കോർണിയൽ ഇൻലെ ചെറുതും നേർത്തതും പെർമിയബിളുമാണ്. ഇത് സാധാരണയായി ദൃഷ്ടി കൂർമ്മത കുറവുള്ള കണ്ണിൽ സ്ഥാപിക്കുന്നു.
സ്പെയിനിലെ ബാഴ്‌സലോണയിൽ നിന്നുള്ള നേത്രരോഗവിദഗ്ധൻ ജോസ് ബരാക്വർ 1949 ൽ ആദ്യത്തെ കോർണിയൽ ഇൻലേ പ്രോട്ടോടൈപ്പ് സൃഷ്ടിച്ചു. എന്നിരുന്നാലും, അദ്ദേഹം ഉപയോഗിച്ച ഫ്ലിന്റ് ഗ്ലാസ് മെറ്റീരിയൽ ബയോ കോംപാറ്റിബിളിറ്റി പ്രശ്‌നങ്ങൾ കാരണം ഇതിന് അനുയോജ്യമല്ലെന്ന് കണ്ടെത്തി. 1960 കളിൽ ഹൈഡ്രോജെൽ പോളിമറുകൾ ഉൾപ്പെടെ മറ്റ് സുതാര്യവും പെർമിയബിളുമായ വസ്തുക്കൾ പരീക്ഷിക്കപ്പെട്ടു.
യു‌എസ് എഫ്‌ഡി‌എ 2015 ഏപ്രിലിൽ കെ‍എ‍എംആർഎ കോർണിയൽ ഇന്ലെയ്ക്ക് അംഗീകാരം നൽകി. അമേരിക്കൻ ഐക്യനാടുകൾ, യൂറോപ്പ്, ഏഷ്യ-പസഫിക്, അമേരിക്കൻ ഭൂഖണ്ഡം, മിഡിൽ ഈസ്റ്റ് എന്നിവിടങ്ങളിലെ ചില രാജ്യങ്ങളിൽ ഇൻലെ വാണിജ്യ ഉപയോഗത്തിലുണ്ട്. ലേസർ കൊണ്ട് സൃഷ്ടിച്ച കോർണിയൽ പോക്കറ്റിലോ ലാമെല്ലാർ കോർണിയൽ ഫ്ലാപ്പിലോ (ലാസിക്കിന് സമാനമായത്) ആയി ഇൻലെ കോർണിയയിൽ ഘടിപ്പിച്ചിക്കുന്നു. രോഗിക്ക് വൈദ്യചികിത്സ ആവശ്യമുള്ള മറ്റൊരു രോഗാവസ്ഥ വന്നാൽ ഉൾപ്പെടുത്തിയ ഇൻലെ നീക്കംചെയ്യാം.
കെ‍എഎംആർഎ
ഒരു ചെറിയ അപ്പേർച്ചറിന്റെ ഭൗതിക തത്ത്വം ഉപയോഗിച്ച് ഫീൽഡിന്റെ ദൃശ്യ ആഴം വർദ്ധിപ്പിക്കുന്ന ഒരു ബയോ കോംപാറ്റിബിൾ റിംഗാണ് കെ‍എഎംആർഎഇൻ‌ലേ (KAMRAinlay) (അക്യുഫോക്കസ്, Inc.). ഫോക്കസ് ചെയ്ത പ്രകാശം കണ്ണിലേക്ക് പ്രവേശിക്കാൻ മാത്രമേ ഈ രൂപകൽപ്പന അനുവദിക്കുന്നുള്ളൂ, അതിന്റെ ഫലമായി ദൂരക്കാഴ്ച നിലനിർത്തിക്കൊണ്ട് തന്നെ സമീപ കാഴ്ചയും ഇടയിലെ കാഴ്ചയും മെച്ചപ്പെടും. യുഎസ് എഫ്ഡി‌എ അംഗീകരിച്ച ആദ്യത്തെ ചെറിയ അപ്പർച്ചർ കോർണിയൽ ഇൻലെയാണ് കെ‍എ‍എംആർഎഇൻലെ.
റെയിൻഡ്രോപ്പ്
നേർത്ത സുതാര്യമായ ബയോ കോംപാക്റ്റിബിൾ ഹൈഡ്രോജൽ ഇംപ്ലാന്റാണ് മുമ്പ് പ്രെസ്ബിലൻസ് അല്ലെങ്കിൽ വ്യൂ + ലെൻസ് (റിവിഷൻ ഒപ്റ്റിക്സ്, ഇങ്ക്) എന്നറിയപ്പെട്ടിരുന്ന റെയിൻ ഡ്രോപ്പ് വിഷൻ ഇൻലേ. ഇത് 2 മില്ലീമീറ്റർ വ്യാസമുള്ളതും, കനം ചുറ്റളവിൽ 10 മൈക്രോൺ മുതൽ മധ്യഭാഗത്ത് ~30 മൈക്രോൺ വരെ വ്യത്യാസപ്പെടുന്നതുമാണ്. ഇത് ഫെം‌ടോസെകണ്ട് ലേസർ ഫ്ലാപ്പിന് കീഴിൽ കോർണിയയുടെ സ്ട്രോമൽ ബെഡിലേക്ക് ഘടിപ്പിന്നു. സമീപ വസ്തുക്കളിൽ ശ്രദ്ധ കേന്ദ്രീകരിക്കുന്നതിനായി കൂടിയ പവർ നൽകുന്നതിന് കോർണിയയുടെ മധ്യമേഖലയെ റെയിൻ ഡ്രോപ്പ് വിഷൻ ഇൻലേ പുനർനിർമ്മിക്കുന്നു.
ഐക്കോലെൻസ്
മറ്റൊരു റിഫ്രാക്റ്റീവ് ഹൈഡ്രോഫിലിക് പോളിമർ ലെൻസായ ഐക്കോലെൻസ് സിസ്റ്റത്തിൽ (നിയോപ്റ്റിക്സ് എജി), ഫ്ലെക്സിവ്യൂ മൈക്രോലെൻസിന് സമാനമായി കേന്ദ്ര ഭാഗത്ത് പവർ ഇല്ലാതെ, പെരിഫറൽ സോണിൽ പോസിറ്റീവ് റിഫ്രാക്റ്റീവ് പവർ ഉള്ളവയാണ്. വെള്ളെഴുത്ത് പ്രായത്തിനനുസരിച്ച് കൂടി വരുന്നത് കാരണം ആവശ്യാനുസരണം മാറ്റം ചെയ്യാൻ കഴിയുന്ന തരത്തിൽ വിവിധ പവറിൽ ഇൻലെ ലഭ്യമാണ്.
ഡിഫ്രാക്റ്റീവ് കോർണിയൽ ഇൻലെ
ഡിസ്ഫ്രാക്റ്റീവ് കോർണിയൽ ഇൻലേ (ഡിസിഐ) എന്നത് വെള്ളെഴുത്ത് ചികിത്സയ്ക്കായി ഉപയോഗിക്കുന്ന, ഡിഫ്രാക്ഷൻ പ്രതിഭാസങ്ങളെ അടിസ്ഥാനമാക്കിയുള്ള ഒരു പുതിയ തരം കോർണിയ ഇംപ്ലാന്റാണ്. ഇഡി ഡിഫ്രാക്റ്റീവ് ഒപ്റ്റിക്സ് ഗ്രൂപ്പ് (ഡിയോജി, സ്പെയിൻ) വികസിപ്പിച്ചെടുത്ത ഇതിന്റെ പ്രവർത്തന തത്വം, പിൻഹോളിന്റെ തത്വവും ഫോട്ടോൺ സീവ് ഇഫക്റ്റുകളും സംയോജിപ്പിക്കുന്നു. ഡിഫ്രാക്ഷൻ ഉപയോഗിച്ച്, സമീപ കാഴ്ചയിൽ ഡിഫ്രാക്റ്റീവ് ഫോക്കസ് സൃഷ്ടിക്കാൻ ഡിസിഐക്ക് കഴിയും. ഡി‌സി‌ഐയുടെ ഒപ്റ്റിക്കൽ ഗുണങ്ങളെ കെ‍എഎംആർഎ ഇൻ‌ലേയുമായി താരതമ്യപ്പെടുത്തുന്ന നിരവധി ശാസ്ത്രീയ പഠനങ്ങളുണ്ട്, ഇവ സമീപ കാഴ്ചയിൽ ഡി‌സി‌ഐ മികച്ച പ്രകടനം കാഴ്ചവെയ്ക്കുന്നുവെന്ന് തെളിയിക്കുന്നു.
അവലംബം
വർഗ്ഗം:നേത്രചികിത്സാ നടപടിക്രമങ്ങൾ
ഇന്തോ ടിബറ്റൻ അതിർത്തി പോലീസ്
ചൈനയുമായുള്ള അതിർത്തിയിൽ വിന്യസിച്ചിരിക്കുന്ന ഇന്ത്യയുടെ അർദ്ധസൈനിക വിഭാഗമാണ് ഇന്തോ-ടിബറ്റൻ ബോർഡർ പോലീസ് (ഐ.ടി.ബി.പി.) അഥവാ ഭാരത് തിബറ്റ് സീമാ പോലീസ്. 1962 ഒക്ടോബർ മാസം 24 നു രൂപം കൊണ്ട സംഘടന ഇന്ന്, ലഡാക്കിലെ കാരക്കോറം ചുരം മുതൽ അരുണാചൽ പ്രദേശിലെ ദിഫു ലാ വരെയുള്ള ഹിമാലയ പർവ്വതനിരകളിൽ 3488 കിലോമീറ്റർ ദൈർഘ്യമുള്ള ഭാരത-ചൈന അതിർത്തിയിൽ വിന്യസിക്കപ്പെട്ടിരിക്കുന്നു. 9000 അടി മുതൽ 18500 അടി വരെ ഉയരത്തിലുള്ള ഇന്തോ-ചൈന അതിർത്തിയിലെ പശ്ചിമ മദ്ധ്യ പൂർവ സെക്ടറുകൾ ഇതിലുൾപ്പെടുന്നു. പർവ്വതാരോഹണത്തിൽ പ്രത്യേക പരിശീലനം ലഭിച്ച ഓഫീസർമാരും ജവാന്മാരും ഈ പാരാമിലിട്ടറി ഫോഴ്സിന്റെ ശക്തിയാണ്. കേന്ദ്ര ആഭ്യന്തര മന്ത്രാലയത്തിന് കീഴിലെ കേന്ദ്ര സായുധ പോലീസ് സേനകളിൽ (CAPF) പെട്ട ഒന്നാണിത്.
ചരിത്രം
സി.ആർ പി.എഫ് ആക്ട് പ്രകാരം 1962 ഒക്ടോബർ 24 ആം തീയതിയാണ് ഐ.ടി.ബി.പി. നിലവിൽ വന്നതെങ്കിലും 1992-ൽ പാർലമെന്റ് ഐ.ടി.ബി.പി ആക്ട് പാസ്സാക്കി.
അംഗമാകുന്നതെങ്ങിനെ
രാജ്യസുരക്ഷ കാത്തുസൂക്ഷിക്കുന്നതോടൊപ്പം സാഹസികത നിറഞ്ഞ ജോലിചെയ്യുന്ന്തിന് താത്പര്യമുള്ള യുവതീയുവാക്കൾക്ക് ഐ.ടി.ബി.പി. യിൽ അംഗമാകാവുന്നതാണ്. സ്കീയിംഗ്, പർവ്വതാരോഹണം, ട്രെക്കിംഗ്, റിവർ റാഫ്റ്റിംഗ് തുടങ്ങിയവ ഈ ഫോഴ്സിന്റെ ചില പ്രത്യേകതകളാണ്. ഐ.ടി. ബി.പി ജവാന്മാർ ഹിമാലയം പോലുള്ള അതിശൈത്യപ്രദേശങ്ങളിൽ കനത്ത മഞ്ഞിനകത്തും ഡ്യൂട്ടി ചെയ്യുന്നു. വെല്ലുവിളി നിറഞ്ഞ ജീവിതസാഹചര്യത്തിൽ രാജ്യത്തെ സേവിക്കാനും ഐ.ടി.ബി.പി അവസരം നൽകുന്നു. എംപ്ലോയ്മെന്റ് ന്യൂസ്, വിവിധ ഭാഷകളിലെ പ്രമുഖപത്രങ്ങൾ എന്നിവയിലാണ് അപേക്ഷ ക്ഷണിച്ച് പരസ്യം നൽകുന്നത്. മലയാളത്തിൽ മാതൃഭൂമി തൊഴിൽവാർത്ത, മനോരമ തൊഴിൽവീഥി തുടങ്ങിയ തൊഴിലന്വേഷണ വാരികകളിലും ഒഴിവ് വിവരം രേഖപ്പെടുത്താറുണ്ട്.
തസ്തികകൾ
അസിസ്റ്റന്റ് കമാണ്ടന്റ്, സബ് ഇൻസ്പെക്ടർ, ഹെഡ് കോൺസ്റ്റബിൾ, കോൺസ്റ്റബിൾ എന്നീ നാല് തസ്തികകളിലേയ്ക്കാണ് ഐ.ടി.ബി.പി. ഒഴിവുവരുന്ന മുറയ്ക്ക് സമയാസമയങ്ങളിൽ അപേക്ഷ ക്ഷണിക്കുന്നത്.
മിനിസ്ട്രി ഓഫ് ഹോം അഫയേഴ്സിന്റെ ക്കിഴിൽ വരുന്ന കമ്പൈൻഡ് സ്പെഷ്യൽ സെലക്ഷൻ ബോർഡ് യു.പി.എസ്.സി വഴിയാണ് അസിസ്റ്റന്റ് കമാണ്ടർമാരെ തിരഞ്ഞെടുക്കുന്നത്. രണ്ട് തലത്തിലുള്ള എഴുത്തുപരീക്ഷയുണ്ട്. ഇന്റലിജൻസ് ടെസ്റ്റ്, ജനറൽ നോളഡ്ജ് അന്റ് എസ്സേ റൈറ്റിംഗ്. തുടർന്ന് ശാരീരിക ക്ഷമതാപരീക്ഷയും ഇന്റർവ്യൂവും നടത്തും.
സംവരണം
പട്ടികജാതിയിൽപെട്ട ഉദ്യോഗാർത്ഥികൾക്ക് 15%, പട്ടികവർഗ്ഗത്തിൽപ്പെട്ടവർക്ക് 7.5%, ഓ.ബി.സി വിഭാഗക്കാർക്ക് 27 % എന്നിങ്ങനെയാണ് സംവരണം. എഴുത്തുപരീക്ഷ, ശാരീരികക്ഷമതാ പരീക്ഷ, ഇന്റർവ്യൂ എന്നിവയുടെ അടിസ്ഥാനത്തിലായിരിക്കും തിരഞ്ഞെടുപ്പ്.
നടാല
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് നടാല. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് നടാല സ്ഥിതിചെയ്യുന്നത്. നടാല വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് നടാലയിൽ 1437 വീടുകൾ ഉണ്ട്. ആകെ ജനസംഖ്യ 6733 ആണ്. ഇതിൽ 3531 പുരുഷന്മാരും 3202 സ്ത്രീകളും ഉൾപ്പെടുന്നു. നടാല ലെ സാക്ഷരതാ നിരക്ക് 72.98 ശതമാനമാണ്. നടാല ലെ 6 വയസ്സിനു താഴെയുള്ള കുട്ടികളുടെ എണ്ണം 685 ആണ്. ഇത് നടാല ലെ ആകെ ജനസംഖ്യയുടെ 10.17 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 2307 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 1874 പുരുഷന്മാരും 433 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 89.38 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു
ജാതി
നടാലയിലെ 1270 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
രസിക ശിരോമണി കോമൻ നായർ
ജീവിതരേഖ
ദേശീയ സ്വാതന്ത്ര്യ സമര കാലത്ത് വിദ്വാൻ പി കേളു നായരുടെ നാടക പ്രസ്ഥാനത്തോടൊപ്പം കേരളത്തിലുടനീളം സഞ്ചരിച്ചു. ഗുരുവായുർ സത്യാഗ്രഹ സമരപ്പന്തലിൽ പാക്കനാർ എന്ന നാടകം തയ്യാറാക്കി അവതരിപ്പിച്ചു. കോമൻ നായരുടെ മേക്കപ്പിൽ എ.കെ.ജി. പാക്കനാരായി അഭിനയിച്ചു. മഹാകവി വള്ളത്തോളിന്റെ ഷഷ്ടിപൂർത്തി ആഘോഷം മദിരാശിയിൽ നടന്ന സമയത്ത് ഭാവപ്രകടനത്തിലൂടെ പത്ത് കഥാപാത്രങ്ങളെ ഒരേസമയം അവതരിപ്പിച്ചു. സ്വന്തമായി രചിച്ച 'കള്ളും തള്ളും' നാടകത്തിലൂടെ കോമൻ നായർ പ്രകടിപ്പിച്ച  അപൂർവ ഹാസ്യ സിദ്ധി കണ്ട് സഞ്ജയനാണ് 'മലബാർ ചാർലി ചാപ്ലിൻ' എന്ന പേര് സമ്മാനിച്ചത്. മദ്യവർജ്ജന പ്രസ്ഥാനത്തിന്റെ വരവിലേക്ക് ഫണ്ടു ശേഖരിക്കൻ പിന്നീട് ഈ നാടകം പലവൂരു അവതരിപ്പിച്ചു.
1975 മെയ് 19 ന് അന്തരിച്ചു.
അവലംബം
വർഗ്ഗം:നാടക അഭിനേതാക്കൾ വർഗ്ഗം:സ്വാതന്ത്ര്യസമരസേനാനികൾ വർഗ്ഗം:1975-ൽ മരിച്ചവർ
വിദ്യാവനം
തമിഴ്‌നാട്ടിലെ ആനൈക്കട്ടിയിൽ സ്ഥിതി ചെയ്യുന്ന ഒരു വിദ്യാലയമാണ് വിദ്യാവനം.
ചരിത്രം
വെറും 40 വിദ്യാർത്ഥികളുമായി 2007 ൽ ഭുവന ഫൗണ്ടേഷൻ ആരംഭിച്ച ഈ വിദ്യാലയം ഇന്ന് മുന്നൂറിലധികം പ്രാദേശിക ആദിവാസി കുട്ടികളെ പഠിപ്പിക്കുന്നു. വിദ്യാവനം ഇരുളജനതയുടെ വിദ്യാഭ്യാസ ആവശ്യങ്ങളാണ് നിറവേറ്റുന്നത്. പ്രേമ രംഗാചാരിയാണ് സ്കൂളിന്റെ ഡയറക്ടർ. ഒന്നാം തലമുറ പഠിതാക്കളാണ് ഭൂരിഭാഗം വിദ്യാർത്ഥികളും. ഈ സ്കൂളിൽ, നിശ്ചിത ക്ലാസ് മുറികളില്ല, അധ്യാപകർ അവരുടെ വിദ്യാർത്ഥികളോടൊപ്പം പഠിക്കുന്നു.
അധ്യാപനരീതി
കുട്ടികൾക്ക് സമ്മർദ്ദം കുറയ്ക്കുന്നതിന് വിദ്യാവനത്തിന് ഏഴാം ക്ലാസ് വരെ പരീക്ഷയില്ല. ഏഴാം ക്ലാസ് വരെ അവർക്ക് നിർദ്ദേശിച്ച പാഠപുസ്തകങ്ങളുമില്ല. ആവശ്യമുള്ള മാറ്റങ്ങൾ വരുത്തിയ മോണ്ടിസോറി രീതിയാണ് വിദ്യാവനം പിന്തുടരുന്നത്, ഇത് ആദിവാസി സമൂഹത്തിന്റെ ജീവിത അന്തരീക്ഷത്തിന് അനുസൃതമായി അധ്യാപകർ രൂപപ്പെടുത്തുകയും ഇഷ്ടാനുസൃതമാക്കുകയും ചെയ്യുന്നു. പഠിക്കുന്ന കാര്യങ്ങളുമായി ബന്ധപ്പെടുത്തുന്നതിനും വിദ്യാഭ്യാസത്തിന്റെ മൂല്യത്തിൽ അർത്ഥം കണ്ടെത്തുന്നതിനും ഇത് കുട്ടികളെ സഹായിക്കുന്നു. എട്ടാം ക്ലാസ് മുതൽ കുട്ടികൾക്ക് പൊതുപരീക്ഷയ്ക്ക് ഹാജരാകാൻ പരിശീലനം നൽകുന്നു. സംഥാനസർക്കാരിൽ അഫിലിയേറ്റ് ചെയ്തിട്ടില്ലാത്തതിനാൽ, അവർ എസ്എസ്എൽസിക്ക് ഓപൺ സ്കൂൾ (NIOS) വഴി പരീക്ഷയെഴുതുന്നു (NIOS). Edexcel IGCSE എന്ന അന്താരാഷ്ട്ര സിലബസുമായും അവരെ ബന്ധിപ്പിച്ചിട്ടുണ്ട്.
വിദ്യാഭ്യാസ സമ്മേളനങ്ങൾ
വിദ്യാവനം 2014 മുതൽ അന്താരാഷ്ട്ര വിദ്യാഭ്യാസ സമ്മേളനങ്ങൾ നടത്തുന്നു. 2014 ലെ അവരുടെ ആദ്യ സമ്മേളനം 'വിദ്യാഭ്യാസം ഒരു പരിപാലന സൊസൈറ്റി' എന്ന വിഷയത്തെ അടിസ്ഥാനമാക്കിയുള്ളതായിരുന്നു. 'വിദ്യാഭ്യാസത്തിൽ ജനാധിപത്യം' എന്ന വിഷയത്തെ അടിസ്ഥാനമാക്കിയാണ് 2016 ൽ നടന്ന രണ്ടാമത്തെ സമ്മേളനം. 'വിദ്യാഭ്യാസത്തിൽ സമാധാനം' എന്ന പ്രമേയത്തെ അടിസ്ഥാനമാക്കിയാണ് 2018 ൽ നടന്ന മൂന്നാമത്തെ സമ്മേളനം.
സമ്മേളനത്തിൽ പങ്കെടുത്ത പ്രതിനിധികളും പ്രഭാഷകരും പ്രൊഫ. സാംദോംഗ് റിംപോച്ചെ, ഡോ. ശശി തരൂർ, വിദ്വാൻ ടി എം കൃഷ്ണ, പെരുമാൾ മുരുകൻ എന്നിവരൊക്കെ ആയിരുന്നു.
അവലംബം
വർഗ്ഗം:തമിഴ്‌നാട്ടിലെ വിദ്യാഭ്യാസസ്ഥാപനങ്ങൾ
സരസ്വതി സമ്മാൻ
ഓരോ വർഷവും ഇന്ത്യൻ ഭാഷകളിൽ നിന്നുള്ള മികച്ച സാഹിത്യസൃഷ്ടിക്ക് നൽകിവരുന്ന ഒരു പുരസ്ക്കാരമാണ് സരസ്വതി സമ്മാൻ. ഹിന്ദുപുരാണങ്ങളിലെ വിദ്യാദേവിയായ സരസ്വതിയാണ് പേരിന്റെ ആധാരം. 1991-ൽ കെ.കെ.ബിർള ഫൗണ്ടേഷൻ ആണ് ഇത് രൂപീകരിച്ചത്.
ഇന്ത്യൻ ഭരണഘടനയുടെ എട്ടാം പട്ടികയിലുൾപ്പെടുന്ന ഭാഷകളിൽ രചിച്ചിട്ടുള്ള ഗദ്യ-പദ്യ കൃതികൾക്കാണ് ഈ സമ്മാനം നൽകുന്നത്. സാഹിത്യരംഗത്ത് ഇന്ത്യയിൽ നൽകുന്ന ഏറ്റവും മികച്ച പുരസ്കാരമായി സരസ്വതി സമ്മാൻ കണക്കാക്കപ്പെടുന്നു. 15 ലക്ഷം ഇന്ത്യൻ രൂപയും സമ്മാനഫലകവും പ്രശസ്തിപത്രവുമടങ്ങുന്നതാണ് പുരസ്കാരം
പണ്ഡിതരും സാഹിത്യപ്രതിഭകളുമടങ്ങുന്ന ഒരു പാനലാണ് കഴിഞ്ഞ 10 വർഷത്തിനുള്ളിൽ പ്രസിദ്ധീകരിക്കപ്പെട്ട സാഹിത്യകൃതികളിൽ നിന്നും വിജയിയെ തിരഞ്ഞെടുക്കുന്നത്. നൂറ്റാണ്ടിന്റെ കവി എന്നറിയപ്പെടുന്ന ഹരിവംശ്റായി ബച്ചനാണ് ഈ പുരസ്കാരം ആദ്യമായി ലഭിച്ചത്.
ജേതാക്കൾ
2019                വാസുദേവ മോഹി     ചെക്ക് ബുക്ക്        സിന്ധി
2020 - ശരൺ കുമാർ ലിിംബാളെ
അവലംബം
വർഗ്ഗം:ഇന്ത്യൻ സാഹിത്യപുരസ്കാരങ്ങൾ‎
മിറിയ ഒബോട്ടെ
ഉഗാണ്ടയുടെ മുൻ പ്രഥമവനിതയാണ് മിറിയ കലൂലെ ഒബോട്ടെ (Miria Kalule Obote) (ജ: ജൂലൈ 16, 1936). മുൻപ്രധാനമന്ത്രിയും പ്രസിഡണ്ടുമായ മിൽട്ടൺ ഒബോട്ടെയുടെ വിധവയാണ് ഇവർ. 2006 ഫെബ്രുവരിയിലെ പ്രസിഡണ്ടുതെരഞ്ഞെടുപ്പിലെ സ്ഥാനാർത്ഥിയായിരുന്നു.
20 വർഷത്തെ വിദേശവാസത്തിനുശേഷം മിറിയ 2005 -ൽ തന്റെ ഭർത്താവിനെ സംസ്കരിക്കാൻ സാംബിയയിൽ നിന്നും ഉഗാണ്ടയിൽ എത്തിയിരുന്നു. രണ്ടുമാസത്തിനുശേഷം ഇവരെ ഉഗാണ്ടൻ പീപ്പിൾസ് കോൺഗ്രസിന്റെ നേതാവായി തെരഞ്ഞെടുത്തു. 2006 -ലെ തെരഞ്ഞെടുപ്പിൽ അവർക്ക് 0.6 % വോട്ടാണ് ലഭിച്ചത്.
അവലംബം
വർഗ്ഗം:1936-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ജൂലൈ 16-ന് ജനിച്ചവർ
കേരളീയ ശാസ്ത്രപ്രതിഭകൾ
അവലംബം
വർഗ്ഗം:വൈജ്ഞാനിക ഗ്രന്ഥങ്ങൾ
പീറ്റർ ഓറ്റൂൾ
ലോറൻസ് ഓഫ് അറേബ്യ വീനസ് തുടങ്ങിയ ചലച്ചിത്രങ്ങളിൽ അഭിനയിച്ച നാടക ചലച്ചിത്ര നടനാണ് പീറ്റർ ഓറ്റൂൾ എന്നറിയപ്പെടുന്ന പീറ്റർ ജെയിംസ് ഓറ്റൂൾ (ജനനം: 1932 ഓഗസ്റ്റ് 2 - മരണം: 2013 ഡിസംബർ 14).
അവലംബം
വർഗ്ഗം:ഹോളിവുഡ് ചലച്ചിത്ര നടന്മാർ വർഗ്ഗം:1932-ൽ ജനിച്ചവർ
നെവാ നദി
വടക്കുപടിഞ്ഞാറൻ റഷ്യയിലെ ഒരു നദിയാണ് നെവാ നദി.(Russian: Нева́, IPA: [nʲɪˈva]; Finnish: Nëvii) ലഡോഗ തടാകത്തിൽ നിന്ന് ലെനിൻഗ്രാഡ് ഒബ്ലാസ്റ്റിന്റെ പടിഞ്ഞാറൻ ഭാഗത്തിലൂടെ (ഇൻഗ്രിയയുടെ ചരിത്ര പ്രദേശം) ഗൾഫ് ഓഫ് ഫിൻലാൻഡിലെ നെവാ ഉൾക്കടലിലേക്ക് ഒഴുകുന്നു. 74 കിലോമീറ്റർ (46 മൈൽ) ദൈർഘ്യമുള്ള നീളം ഉണ്ടായിരുന്നിട്ടും, ശരാശരി ഡിസ്ചാർജിന്റെ കാര്യത്തിൽ യൂറോപ്പിലെ നാലാമത്തെ വലിയ നദിയാണിത് (വോൾഗ, ഡാന്യൂബ്, റൈൻ നദി എന്നിവയ്ക്ക് ശേഷം).
ലഡോഗ തടാകത്തിൽ നിന്ന് ഒഴുകുന്ന ഒരേയൊരു നദിയാണ് നെവ. സെന്റ് പീറ്റേഴ്‌സ്ബർഗ് നഗരം, മൂന്ന് ചെറിയ പട്ടണങ്ങളായ ഷ്ലിസെൽബർഗ്, കിറോവ്സ്ക്, ഒട്രാഡ്‌നോയ്, ഡസൻ കണക്കിന് ജനവാസപ്രദേശങ്ങൾ എന്നിവയിലൂടെ ഈ നദി ഒഴുകുന്നു. വോൾഗ-ബാൾട്ടിക് ജലപാതയുടെയും വൈറ്റ് സീ - ബാൾട്ടിക് കനാലിന്റെയും ഭാഗമാണ് ഈ നദി. അലക്സാണ്ടർ നെവ്സ്കിക്ക് അദ്ദേഹത്തിന് പേര് നൽകിയ 1240-ലെ നെവാ യുദ്ധം, 1703-ൽ സെന്റ് പീറ്റേഴ്സ്ബർഗ് സ്ഥാപനം, രണ്ടാം ലോക മഹായുദ്ധത്തിൽ ജർമ്മൻ സൈന്യത്തിന്റെ ലെനിൻഗ്രാഡ് ഉപരോധം എന്നിവ ഉൾപ്പെടെ നിരവധി പ്രധാന ചരിത്ര സംഭവങ്ങളുടെ ഒരു സ്ഥലമാണിത്. ബൈസാന്റിയയും സ്കാൻഡിനേവിയയും തമ്മിലുള്ള വ്യാപാരത്തിൽ നെവാ നദി ഒരു പ്രധാന പങ്ക് വഹിച്ചു.
പദോല്പത്തി
നെവ നദിയുടെ തീരത്ത് ആദ്യം താമസിച്ചിരുന്നത് ഫിന്നിക് ജനതയായിരുന്നു. സമാനമായ അർത്ഥങ്ങളുള്ള നെവ എന്ന പദം ഫിന്നിക് ഭാഷയിൽ വ്യാപകമായി പ്രചരിച്ചിരുന്നു. ഫിന്നിഷ് ഭാഷയിൽ നെവ എന്ന പദത്തിന്റെ അർത്ഥം പൂവർ ഫെൻ എന്നാണ്. അത് കരേലിയൻ ഭാഷയിൽ ജലപ്രവാഹം (നെവ), എസ്റ്റോണിയൻ ഭാഷയിൽ ജലപാത (നെവാ) എന്നിവയാകുന്നു.
പുതിയത് എന്നർത്ഥമുള്ള ഇന്തോ-യൂറോപ്യൻ നാമവിശേഷണത്തിൽ നിന്നാണ് ഈ പേര് ഉണ്ടായതെന്നും വാദമുണ്ട്. ബിസി 1350 ഓടെ നദി ഒഴുകാൻ തുടങ്ങി. എന്നിരുന്നാലും, എട്ടാം നൂറ്റാണ്ടിൽ സ്കാൻഡിനേവിയൻ വ്യാപാരികളും സ്ലാവുകളും ഈ പ്രദേശത്തേക്ക് പ്രവേശിക്കാൻ തുടങ്ങുന്നതിനുമുമ്പ്, പ്രദേശത്തിന്റെ സ്ഥലനാമങ്ങൾ ഈ പ്രദേശത്തെ ഇന്തോ-യൂറോപ്യൻ സ്വാധീനത്തെ പിന്തുണയ്ക്കുന്നില്ല.
ഡെൽറ്റയുടെ ചരിത്രം
300–400 ദശലക്ഷം വർഷങ്ങൾക്ക് മുമ്പ് പാലിയോസോയിക്കിൽ, നെവാ നദിയുടെ ആധുനിക ഡെൽറ്റയുടെ മുഴുവൻ പ്രദേശവും കടലിനാൽ മൂടപ്പെട്ടിരുന്നു. ഹിമാനിയുടെ പ്രവർത്തനത്തിന്റെ ഫലമായി ആധുനിക കാലത്ത് സമുദ്രനിരപ്പിൻറെ മുകളിലുള്ള പ്രദേശത്തിൽ ഉയരവ്യത്യാസങ്ങൾ രൂപപ്പെട്ടു. ഈ ഭാഗം ലിറ്റോറിന കടലായി മാറി. ഇതിന്റെ ജലനിരപ്പ് ബാൾട്ടിക് കടലിന്റെ ഇന്നത്തെ ഉയർച്ചയെക്കാൾ 7 മുതൽ 9 മീറ്റർ വരെ (23 മുതൽ 30 അടി വരെ) കൂടുതലാണ്. ടോസ്ന നദി നെവയുടെ പുതിയതായി രൂപംകൊണ്ട മണൽത്തിട്ടയിൽ കിഴക്ക് നിന്ന് പടിഞ്ഞാറോട്ട് ലിറ്റോറിനൽ കടലിലേക്ക് ഒഴുകുകയായിരുന്നു. കരേലിയൻ ഇസ്ത്മസിന്റെ വടക്ക് ഭാഗത്ത്, ലിറ്റോറിന കടൽ ലഡോഗ തടാകവുമായി വിശാലമായ കടലിടുക്കിലൂടെ ഒന്നിച്ചു. എംഗ നദി കിഴക്ക്, നെവാ നദിയുടെ പുതിയ ഉറവിടത്തിനടുത്തുള്ള ലഡോഗ തടാകത്തിലേക്ക് ഒഴുകുമ്പോൾ ടോസ്നയുടെ തടത്തിൽ നിന്ന് എംഗയെ വേർപെടുത്തുന്നു.
ആധുനിക ലഡോഗ തടാകത്തിന് സമീപം, കര അതിവേഗം ഉയർന്നു. ഒരു ജലസംഭരണി രൂപപ്പെട്ടതിന്റെ ഫലമായി ജലനിരപ്പ് ഉയരാൻ തുടങ്ങി. ഒടുവിൽ എംഗാ താഴ്‌വരയിൽ വെള്ളപ്പൊക്കമുണ്ടായി. ടോസ്ന നദിയുടെ താഴ്‌വരയിലേക്ക് അതിക്രമിച്ചു കയറി. ആധുനിക നെവയിലെ ഇവാനോവോ ദ്രുതധാരകൾ പ്രതിബന്ധങ്ങളെ തകർത്തു കൊണ്ട് മുന്നേറി ഒരു മേഖല സൃഷ്ടിച്ചു. ക്രി.മു 2000-നടുത്ത് നെവ അതിന്റെ പോഷകനദികളായ ടോസ്നയും എംഗയും ചേർന്നാണ് സൃഷ്ടിക്കപ്പെട്ടത്. ചില പുതിയ വസ്തുതകൾ അനുസരിച്ച്, ബിസി 1410–1250 ലാണ് ഇത് സംഭവിച്ചത്. നെവ പിന്നീട് പുതുമയുള്ള നദിയായായി മാറി. നെവയുടെ താഴ്‌വര ഗ്ലേഷ്യൽ, പോസ്റ്റ്-ഗ്ലേഷ്യൽ അവശിഷ്ടങ്ങളാൽ രൂപം കൊള്ളുന്നു. കഴിഞ്ഞ 2500 വർഷങ്ങളിൽ ഇതിന് വലിയ മാറ്റമൊന്നും സംഭവിച്ചില്ല. അക്കാലത്ത് നെവയുടെ ഡെൽറ്റ രൂപപ്പെട്ടു. ഇത് യഥാർത്ഥത്തിൽ സ്യൂഡോഡെൽറ്റയാണ്. കാരണം ഇത് രൂപംകൊണ്ടത് നദി വസ്തുക്കളുടെ ശേഖരണത്തിലൂടെയല്ല, മറിച്ച് മുൻകാല അവസാദങ്ങളിലൂടെയാണ്.
സസ്യങ്ങളുടെ ദ്രുതപ്രതികരണം
ലഘുചിത്രം|സസ്യങ്ങളിലെ പെട്ടെന്നുള്ള ചലനത്തിന് ഉദാഹരണമാണ് [[ഡയോണിയ|ഡയോണിയ ചെടിയുടെ ഇരപിടിക്കാനുള്ള കഴിവ്]] വളരെച്ചെറിയ ഒരു സമയം കൊണ്ട്, പലപ്പോഴും ഒരു സെക്കന്റിൽ തഴെയുള്ള നേരം കൊണ്ട് ചെടിക്ക് എന്തെങ്കിലും ചെയ്യാൻ കഴിയുന്നതരത്തിൽ ഉള്ള നീക്കത്തിനെയാണ് സസ്യങ്ങളുടെ ദ്രുതപ്രതികരണം (Rapid plant movement) എന്നതുകൊണ്ട് വിവക്ഷിക്കുന്നത്. ഉദാഹരണത്തിന് ഡയോണിയ പത്തിലൊന്ന് സെക്കന്റുകൊണ്ടാണ് അതിന്റെ കെണി അടയ്ക്കുന്നത്. ഡൊഗ്‌വുഡ് ബഞ്ച്‌ബെറിയുടെ പൂക്കൾ രണ്ടായിരത്തിലൊന്നു സെക്കന്റ് കൊണ്ട് അതിന്റെ പൂമ്പൊടികൾ പുറത്തേക്ക് തെറിപ്പിക്കുന്നു. വെള്ള മൾബറിമരത്തിന്റെ പൂക്കൾ പരാഗരേണുക്കൾ തെറിപ്പിക്കുന്നതാണ് ഇതുവരെ ഏറ്റവും വേഗത്തിലുള്ള സസ്യചലനത്തിന്റെ റിക്കാർഡ്. ഈ ചെടി 25 മൈക്രോസെക്കന്റുകൊണ്ടാണ് പൂമ്പൊടി പുറത്തേക്കു തെറിപ്പിക്കുന്നത്. ഇത് ശബ്ദവേഗത്തിന്റെ പകുതിയോളമാണ്. പ്രായോഗികമായി ഇതാണ് സസ്യചലനത്തിനുള്ള പരമാവധി വേഗം.
സസ്യങ്ങൾ വളരുമ്പോൾ ഉള്ള ചലനങ്ങളായ അഭിഗതി യുമായി ഈ ചലനങ്ങൾക്ക് വ്യത്യാസമുണ്ട്.
മറ്റു കാരണങ്ങൾക്കായി ഇലകൾ അനക്കുന്ന ചെടികൾ
ലഘുചിത്രം|[[തൊട്ടാവാടി|തൊട്ടാവാടി ചെടിയുടെimosa pudica ഇലകൾ തൊടുമ്പോൾ അനങ്ങുന്നത്]]
അവലംബം
വർഗ്ഗം:സസ്യശാസ്ത്രം - അപൂർണ്ണലേഖനങ്ങൾ
ന്യാവൽ
തെക്കെ ഇന്ത്യയിലും ശ്രീലങ്കയിലും കാണുന്ന ഒരു വൃക്ഷമാണ് ഞാവൽ എന്നും പേരുള്ള ന്യാവൽ. . 12 മീറ്ററോളം ഉയരം വയ്ക്കുന്ന ഈ മരം 600 മീറ്ററിനും 1200 മീറ്ററിനും ഇടയിലുള്ള നനവാർന്ന നിത്യഹരിതവനങ്ങളിലെ അടിക്കാടുകളായി കാണപ്പെടുന്നു. ഔഷധസസ്യമാണ്.
നല്ലമന്ദാരം
12 മീറ്റർ വരെ ഉയരം വയ്ക്കുന്ന ഒരു മരമാണ് നല്ലമന്ദാരം. . ഇന്തോമലേഷ്യയിലും ചൈനയിലും പശ്ചിമഘട്ടത്തിലും കാണുന്നു. സാധാരണയായി 'സിലോൺ ബോക്സ് വുഡ്' അല്ലെങ്കിൽ 'മലകാഫെ' എന്നറിയപ്പെടുന്ന ഇത് 3 മുതൽ 4 മീറ്റർ വരെ ഉയരമുള്ള മിനുസമാർന്ന കുറ്റിച്ചെടിയാണ്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ശ്രീലങ്കയിലെ സസ്യജാലം വർഗ്ഗം:റുബിയേസീ സസ്യകുടുംബം
ഹിസ്റ്റോറിയോഗ്രഫി
ചരിത്രം എന്ന പഠനശാഖയുടെ രീതിശാസ്ത്രത്തെക്കുറിച്ചും വികാസത്തെക്കുറിച്ചുമുള്ള പഠനമാണ് ഹിസ്റ്റോറിയോഗ്രഫി (Historiography). ചരിത്രരചനയുടെ ചരിത്രം എന്നു പറയാവുന്ന ഈ ശാഖയെ ചരിത്രശാസ്ത്രം എന്ന് സാധാരണയായി പരിഭാഷപ്പെടുത്താറുണ്ട്. സാമൂഹ്യ-രാഷ്ട്രീയ-സാംസ്കാരിക മണ്ഡലങ്ങളിലുണ്ടാവുന്ന മാറ്റങ്ങൾ ചരിത്രരചനയെക്കുറിച്ചുള്ള ആശയങ്ങളെയും ചരിത്രപഠന രീതികളെയും സ്വാധീനിക്കുന്നു. ഇങ്ങനെ സംഭവിക്കുന്ന മാറ്റങ്ങളെക്കുറിച്ചുള്ള അറിവാണ് ഹിസ്റ്റോറിയോഗ്രഫി.
ഹാംഗർ
കാശ്മീരി മാനുകൾ എന്നും അറിയപ്പെടുന്ന ഹാംഗർ ജമ്മു കാശ്മീരിന്റെ സംസ്ഥാന മൃഗമാണ്. ഇന്ത്യയിൽ കശ്മീരിൽ മാത്രം കാണപ്പെടുന്ന ഹാംഗറുകൾക്ക് കടുത്ത ചൂട് താങ്ങാനാവില്ല‌. ശാഖകളായി വളരുന്ന കൊമ്പുകളാണ് ഹാംഗറുകൾക്ക്. പെൺമാനുകൾക്ക് കൊമുണ്ടൂർമ്പില്ല. മറ്റുമാനുകളെ അപേക്ഷിച്ച് ഹാംഗർ മാൻ സംഘങ്ങക്ക് എണ്ണംകുറവായിരിക്കും. രണ്ടു മുതൽ നാലു വരെ അംഗങ്ങളെ കാണാറുള്ളു. പൂർണ്ണമായുപം സസ്യഭുക്കുക്കളാണിവ. മൂന്നടി നീളമുള്ള ഹാംഗറുകൾക്ക് ഏതാണ്ട് 160-180 കിലോ ഭാരമുണ്ടാകും .നീണ്ട കാലുകൾ അവയെ വേഗത്തിലോടാൻ സഹായിക്കുന്നു. 1981-ൽ നിലവിൽ വന്ന ഡച്ചിംഗാം ദേശീയോദ്യനത്തിൽ സംരക്ഷിക്കപ്പെടുന്നു.
ഹിസ്റ്റോറിയോഗ്രഫി
കടപ്പാട്
വർഗ്ഗം:ചരിത്രപഠനം വർഗ്ഗം:ഹിസ്റ്റോറിയോഗ്രഫി
Historiografia (dejepisectvo)
ഇടപ്പള്ളി ബ്ലോക്ക് പഞ്ചായത്ത്
എറണാകുളം ജില്ലയിൽ കണയന്നൂർ താലൂക്കിലാണ് 50.97 ചതുരശ്രകിലോമീറ്റർ വിസ്തീർണ്ണമുള്ള ഇടപ്പള്ളി ബ്ളോക്ക് പഞ്ചായത്ത് സ്ഥിതി ചെയ്യുന്നത്. 1956-ലാണ് ഈ ഇടപ്പള്ളി ബ്ളോക്ക് രൂപീകൃതമായത്.
ഗ്രാമപഞ്ചായത്തുകൾ
ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
റോസറി പള്ളി
റോസറി പള്ളി (ചൈനീസ്: 玫瑰堂; pinyin: Méiguì Táng) 125 ചത്താം റോഡ് സൗത്ത്, സിം ഷാ സൂയി, കോവ്ലൂൺ, ഹോങ്കോങ്ങിലാണ് സ്ഥിതിചെയ്യുന്നത്. കോവ്ലൂണിലെ ഏറ്റവും പഴക്കം ചെന്ന കത്തോലിക്ക പള്ളിയാണിത്. പള്ളി ഗോഥിക് ശൈലിയിലാണ് നിർമ്മിച്ചിരിക്കുന്നത്. ഇതിൻറെ പ്ലാൻ റോമൻ ബസലിക്കൻ മോഡൽ അടിസ്ഥാനമാക്കിയുള്ളതാണ്. പള്ളിയിലെ സെന്റ് മേരീസ് കനോസിയൻ കോളേജ്, സെന്റ് മേരീസ് കനോസിയൻ സ്കൂൾ എന്നിവയും ഒരേ കെട്ടിട ക്ലസ്റ്ററിലാണ് സ്ഥിതിചെയ്യുന്നത്. 1990-ൽ ഗ്രേഡ് II ഹിസ്റ്റോറിക് ബിൽഡിംഗ് ആയി വർഗ്ഗീകരിച്ചു. 2010 മുതൽ ഇത് ഗ്രേഡ് I ഹിസ്റ്റോറിക് ബിൽഡിംഗിൻറെ പട്ടികയിലുൾപ്പെടുത്തി.
ബാഹ്യ ലിങ്കുകൾ
വർഗ്ഗം:ക്രിസ്തുമതം ചൈനയിൽ
രേവ്ദന്ദ കോട്ട
മഹാരാഷ്ട്രയിലെ രേവ്ദന്ദ എന്ന സ്ഥലത്തെ ഒരു കോട്ടയാണ് ‘’’രേവ്ദന്ദ കോട്ട’’’. ചൗൾ കോട്ട എന്ന പേരിലും ഇത് അറിയപ്പെടുന്നു. പോർച്ചുഗീസ് ഭാഷയിൽ ഇത് "ഫോർട്ടാലെസ ഡി ചൗൾ" എന്നറിയപ്പെട്ടു.
സ്ഥാനം
മുംബൈ നഗരത്തിൽ നിന്നും ഏകദേശം 110 കിലോമീറ്റർ തെക്ക് ഭാഗത്ത് രേവ്ദന്ദ എന്ന സ്ഥലത്ത്, കുണ്ഡലിക നദിയുടെ അഴിമുഖത്താണ് കോട്ട സ്ഥിതിചെയ്യുന്നത്. റോഡ് മാർഗ്ഗം ഇവിടെ എളുപ്പത്തിൽ എത്തിച്ചേരാൻ കഴിയും. അലിബാഗ്-മുരുഡ് റോഡ് കോട്ടയിൽ നിന്നും അധികം അകലെയല്ലാതെ കടന്നുപോകുന്നു. ഒരുകാലത്ത് കോട്ടയുടെ മൂന്ന് വശവും കടലിടുക്കിനാൽ ചുറ്റപ്പെട്ടിരുന്നു. രണ്ട് കവാടങ്ങളുള്ള ഈ കോട്ടയുടെ പ്രധാന കവാടം തെക്ക് ഭാഗത്താണ്.
ചരിത്രം
1516-ൽ അഹമ്മദ് നഗറിലെ ബുർഹാൻ നിസാം ഷാ പോർച്ചുഗീസുകാർക്ക് ഇവിടെ ഒരു ഫാക്റ്ററി നിർമ്മിക്കുവാൻ അനുവാദം നൽകി. തുടർന്ന് ഈ ഫാക്റ്ററിക്ക് ചുറ്റുമായി 5 കിലോമീറ്റർ ചുറ്റളവുള്ള ഒരു കോട്ടയും അവർ പണിതു. പോർച്ചുഗീസ് ക്യാപ്റ്റൻ സോജ് ആണ് ഈ കോട്ട പണികഴിപ്പിച്ചത് എന്നു പറയപ്പെടുന്നു. 1524 ൽ ഇതിന്റെ നിർമ്മാണം പൂർത്തിയായി. 1806-ൽ മറാഠാ സൈന്യം പിടിച്ചെടുക്കുന്നതുവരെ പോർച്ചുഗീസുകാരുടെ നിയന്ത്രണത്തിലായിരുന്നു. പിന്നീട് 1818 ൽ ബ്രിട്ടീഷുകാർ ഇത് പിടിച്ചെടുത്തു.
വിശുദ്ധ ഫ്രാൻസിസ് സേവ്യർ തന്റെ ആദ്യകാല പ്രഭാഷണങ്ങളിലൊന്ന് നടത്തിയ സ്ഥലമാണ് രേവ്ദന്ദ കോട്ട. കോട്ടയ്ക്കകത്ത് തെക്ക് വശത്തായി ഭാഗികമായി തകർന്ന നിലയിൽ ഈ ചാപ്പൽ ഇപ്പോഴും കാണാം.
ചിത്രശാല
വർഗ്ഗം:മഹാരാഷ്ട്രയിലെ കോട്ടകൾ
നന്ദഗോപാൽ കിഡംബി
ഒരു ഇന്ത്യൻ പുരുഷ ബാഡ്മിന്റൺ കളിക്കാരനാണ് നന്ദഗോപാൽ കിഡംബി (ജനനം 26 ഡിസംബർ 1991).
ജീവിത രേഖ
നന്ദഗോപാൽ കിഡംബി ആന്ധ്രപ്രദേശിലെ ഗുണ്ടൂറിൽ ആണ് ജനിച്ചത്. അദ്ദേഹത്തിന്റെ പിതാവ് കെവിഎസ് കൃഷ്ണ ഒരു ജന്മിയും മാതാവ് ഒരു വീട്ടമ്മയും ആയിരുന്നു. നന്ദഗോപാലിന്റെ ഇളയ സഹോദരൻ ശ്രീകാന്ത് കിഡംബി പ്രശസ്തനായ ബാഡ്‌മിന്റൻ കളിക്കാരനാണ്.
ബിഡബ്ല്യുഎഫ് ഇന്റർനാഷണൽ ചലഞ്ച്/സീരീസ്
പുരുഷ ഡബിൾസ് മിക്സഡ് ഡബിൾസ്
അവലംബം
വർഗ്ഗം:1991-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
അനു സിതാര
ഒരു മലയാള ചലച്ചിത്രതാരമാണ് അനു സിത്താര. . 2013-ൽ ‘പൊട്ടാസ് ബോംബ്’ എന്ന ചിത്രത്തിലൂടെ അരങ്ങേറി.
ആദ്യകാല ജീവിതം
സർക്കാർ ജീവനക്കാരനും ഒരു നാടകപ്രവർത്തകനുമായ അബ്ദുൾ സലാമിന്റെയും നർത്തകിയായ രേണുകയുടെയും മകളായി വയനാട്ടിൽ ജനിച്ചു. എട്ടാം ക്ലാസ്സ് മുതൽക്ക് കലാമണ്ഡലത്തിൽ ചേർന്ന് മോഹിനിയാട്ടം അഭ്യസിച്ചു തുടങ്ങി. കൽപ്പറ്റയിലായിരുന്നു ഹയർ സെക്കന്ററി വിദ്യാഭ്യാസം. സ്കൂൾ കലോൽസവ വേദികളിലൂടെയാണ് അനു സിത്താര ശ്രദ്ധിക്കപ്പെട്ടതും സിനിമയിലേക്ക് എത്തിച്ചേർന്നതും.
അഭിനയജീവിതം
2013-ൽ സുരേഷ് അച്ചൂസ് സംവിധാനം ചെയ്ത പൊട്ടാസ് ബോംബ് എന്ന ചിത്രത്തിലൂടെയാണ് അനു വെള്ളിത്തിരയിലെത്തുന്നത്. തുടർന്ന് സത്യൻ അന്തിക്കാടിന്റെ ‘ഒരു ഇന്ത്യൻ പ്രണയകഥ’യിൽ ലക്ഷ്മി ഗോപാലസ്വാമിയുടെ കുട്ടിക്കാലം ചെയ്തു. തുടർന്ന് ഹാപ്പി വെഡ്ഡിംഗ്, ഫുക്രി, രാമന്റെ ഏദൻ തോട്ടം, അച്ചായൻസ് എന്നിങ്ങനെ ഒട്ടനവധി ചിത്രങ്ങളിൽ ശ്രദ്ധേയമായ വേഷങ്ങൾ ചെയ്തു.
വ്യക്തിജീവിതം
2015-ൽ ഒരു ഫാഷൻ ഫോട്ടോഗ്രാഫറായ വിഷ്ണുപ്രസാദിനെ വിവാഹം ചെയ്തു. കൽപ്പറ്റയിൽ അമ്മ രേണുകയോടൊത്ത് ഒരു നൃത്തവിദ്യാലയവും നടത്തുന്നുണ്ട്. സഹോദരി അനു സൊനര.
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രനടിമാർ വർഗ്ഗം:1995-ൽ ജനിച്ചവർ വർഗ്ഗം:ഓഗസ്റ്റ് 21-ന് ജനിച്ചവർ
കാനോ ക്രിസ്‌റ്റൈൽസ്
മെറ്റയിലെ സെർറാനിയ ഡി ലാ മക്കാരീനിയ പ്രവിശ്യയിൽ സ്ഥിതി ചെയ്യുന്ന ഗുയബൊറോ നദിയുടെ പോഷകനദി കൂടിയായ അഞ്ചുനിറത്തിലൊഴുകുന്ന നദിയെന്നും ലിക്വിഡ്  റെയിൻബോ എന്നും അറിയപ്പെടുന്ന കൊളംബിയൻ നദിയാണ് കാനോ ക്രിസ്‌റ്റൈൽസ്. നദിയിലെ വർണശബളമായ നിറങ്ങളുടെ പേരിൽ ഈ നദി പ്രശസ്തമാണ്. മഞ്ഞ, പച്ച, കറുപ്പ്, നീല, ചുവപ്പ് എന്നിവയാണ് നദിയിൽ വിടരുന്ന നിറങ്ങൾ. ‘മക്കാരീനിയ ക്ലാവിഗേര’ (macarenia clavigera) (family Podostemaceae) എന്ന ജലസസ്യമാണ് ഈ പ്രതിഭാസത്തിനു കാരണം. ജൂലൈ അവസാനം മുതൽ നവംബർ വരെയാണ് നദിയിലെ നിറങ്ങൾ വ്യത്യസ്തപ്പെട്ടു കാണുന്നത്.
കൂടുതൽ ജനനന്മയ്ക്കു വേണ്ടി
കൂടുതൽ ജനനന്മയ്ക്കു വേണ്ടി എന്ന ലേഖനസമാഹാരം അരുന്ധതീറോയ് രചിച്ചതാണ്.
കാനോ ക്രിസ്‌റ്റൈൽസ്
അവലംബം
വർഗ്ഗം:കൊളംബിയയിലെ നദികൾ
കെല്ലി ജെ. മനഹൻ
വിദ്യാഭ്യാസം
അവർ ഇന്ത്യാനയിലെ വിനോന തടാകത്തിലെ ഗ്രേസ് കോളേജിൽ നിന്ന് ബിരുദം നേടി. 1994-ൽ ഇൻഡ്യാന യൂണിവേഴ്സിറ്റി സ്കൂൾ ഓഫ് മെഡിസിൻ ഇൻഡ്യാനപൊളിസിൽ മെഡിക്കൽ സ്കൂൾ പരിശീലനം പൂർത്തിയാക്കി. 1994-ൽ ഒഹായോയിലെ മെഡിക്കൽ കോളേജിൽ ഒബ്സ്റ്റട്രിക്സ് ആൻഡ് ഗൈനക്കോളജിയിൽ ബിരുദാനന്തര ബിരുദം നേടി. ഗൈനക്കോളജിക്കൽ ഓങ്കോളജിയിൽ ബിരുദാനന്തര ബിരുദം നേടിയത് മിഷിഗനിലെ ആൻ അർബറിൽ മിഷിഗൺ യൂണിവേഴ്സിറ്റിയിലായിരുന്നു.
അമേരിക്കൻ ബോർഡ് ഓഫ് ഒബ്‌സ്റ്റട്രിക്‌സ് ആൻഡ് ഗൈനക്കോളജിയുടെ ജനറൽ ഒബ്/ജിൻ, ഗൈനക്കോളജിക് ഓങ്കോളജി എന്നിവയിൽ നയതന്ത്രജ്ഞയാണ്.
ഗവേഷണം
ഗൈനക്കോളജിക്കൽ ഓങ്കോളജി മേഖലയിൽ അവർ ഡസൻ കണക്കിന് പിയർ റിവ്യൂ ചെയ്ത ലേഖനങ്ങൾ പ്രസിദ്ധീകരിച്ചിട്ടുണ്ട്. അവരുടെ ഗവേഷണം സ്ത്രീകളുടെ കാൻസറുകളെ കേന്ദ്രീകരിച്ച് സ്ത്രീകളുടെ ആരോഗ്യ സംരക്ഷണത്തിന്റെ ആഴവും പരപ്പും ഉൾക്കൊള്ളുന്നു.
വികസിത വൾവാർ ക്യാൻസറിനുള്ള അൾട്രാ റാഡിക്കൽ സർജറി ഒഴിവാക്കുന്നതിനുള്ള പ്രവർത്തനങ്ങൾ, അണ്ഡാശയ അർബുദമുള്ള സ്ത്രീകൾക്ക് കീമോതെറാപ്പി തിരഞ്ഞെടുക്കുന്നതിന് തെളിവുകൾ അടിസ്ഥാനമാക്കിയുള്ള മരുന്ന് ഉപയോഗിക്കുന്നത്. അണ്ഡാശയ കാൻസറിന്റെ വൈജാത്യത മനസ്സിലാക്കൽ എന്നിവ ചില പ്രധാന സംഭാവനകളിൽ ഉൾപ്പെടുന്നു.
സ്വകാര്യ ജീവിതം
അവർ വിവാഹിതയായി മൂന്ന് കുട്ടികളുണ്ട്. അവരുടെ ഭർത്താവ് ജോൺ പി. ഗെയ്‌സ്‌ലറും ഒരു ഗൈനക്കോളജിക്കൽ ഓങ്കോളജിസ്റ്റാണ്.
അവരുടെ പിതാവ് റൊണാൾഡ് ഇ. മനഹൻ, ഇന്ത്യാനയിലെ വിനോന തടാകത്തിലെ ഗ്രേസ് കോളേജിന്റെയും ദൈവശാസ്ത്ര സെമിനാരിയുടെയും മുൻ പ്രസിഡന്റാണ്.
അവലംബം
വർഗ്ഗം:സ്ത്രീരോഗ വിദഗ്ദർ
ജോൺ ചാൾസ് റോക്ക്
ഒരു അമേരിക്കൻ പ്രസവചികിത്സകനും ഗൈനക്കോളജിസ്റ്റുമായിരുന്നു ജോൺ ചാൾസ് റോക്ക് (മാർച്ച് 24, 1890 - ഡിസംബർ 4, 1984). "ഗുളിക" എന്ന് വിളിക്കപ്പെടുന്ന ആദ്യത്തെ ഗർഭനിരോധന ഗുളിക വികസിപ്പിക്കുന്നതിൽ അദ്ദേഹം വഹിച്ച പ്രധാന പങ്കാണ് അദ്ദേഹം കൂടുതൽ അറിയപ്പെടുന്നത്.
ആദ്യകാല ജീവിതവും കരിയറും
ജോൺ ചാൾസ് റോക്ക് 1890 മാർച്ച് 24 ന് മസാച്യുസെറ്റ്സിലെ മാർൽബറോയിൽ ജനിച്ചു. 1984 ഡിസംബർ 4 ന് ന്യൂ ഹാംഷെയറിലെ പീറ്റർബറോയിൽ 94 ആം വയസ്സിൽ മരിച്ചു. ഒരു റോമൻ കത്തോലിക്കാ കുടുംബത്തിൽ ജനിച്ച അദ്ദേഹം നാല് മക്കളിൽ ഒരാളായിരുന്നു. അറിയപ്പെടുന്ന ശാസ്ത്രജ്ഞനും പ്രസവചികിത്സകനും ഗൈനക്കോളജിസ്റ്റുമായിരുന്നു റോക്ക്. എന്നാൽ ഗർഭനിരോധന ഗുളിക കണ്ടെത്തിയതിന് ശേഷം കുറച്ച് പുസ്തകങ്ങൾ എഴുതിയ എഴുത്തുകാരൻ കൂടിയായിരുന്നു അദ്ദേഹം. ജോൺ റോക്ക് ആദ്യത്തെ ഗർഭനിരോധന മാർഗ്ഗം കണ്ടെത്തുന്നതിന് മുമ്പ്, അദ്ദേഹം ഫാർമക്കോളജിയിൽ താൽപ്പര്യം പ്രകടിപ്പിച്ചിരുന്നില്ല. ബോസ്റ്റണിലെ ഹൈസ്‌കൂൾ ഓഫ് കൊമേഴ്‌സിലെ തന്റെ ആദ്യ വർഷങ്ങളിൽ, ബിസിനസ്സിൽ ഒരു കരിയർ പിന്തുടരാൻ അദ്ദേഹം ആഗ്രഹിച്ചു. ഗ്വാട്ടിമാലയിലെ യുണൈറ്റഡ് ഫ്രൂട്ട് കമ്പനിയിലും റോഡ് ഐലൻഡിലെ ഒരു എഞ്ചിനീയറിംഗ് സ്ഥാപനത്തിലും തോട്ടങ്ങളിൽ ജോലി ചെയ്ത വിദ്യാഭ്യാസവും പരിചയവും ഉള്ളതിനാൽ, ഈ തൊഴിൽ പാത തന്റെ വിളി അല്ലെന്ന് അദ്ദേഹം തിരിച്ചറിഞ്ഞു. കമ്പനിയുടെ ഡോക്ടറായ നീൽ മാക്‌ഫെയ്‌ലുമായി അദ്ദേഹം നല്ല സൗഹൃദത്തിലായി. അദ്ദേഹം ജോണിനെ ഉപദേശിക്കുകയും അദ്ദേഹം കൈകാര്യം ചെയ്യുന്ന ആശുപത്രിയിൽ ശസ്ത്രക്രിയകളിൽ സഹായിക്കാൻ അനുവദിക്കുകയും ചെയ്തു. ഗ്വാട്ടിമാലയിലെ തന്റെ കാലത്തിനുശേഷം, ജോൺ റോക്ക് 1912-ൽ മസാച്യുസെറ്റ്സിലെ കേംബ്രിഡ്ജിലെ ഹാർവാർഡ് സർവകലാശാലയിൽ വിദ്യാഭ്യാസം തുടർന്നു. അവിടെ 1915-ൽ ബിരുദം നേടി. തുടർന്ന് അദ്ദേഹം 1918-ൽ ഹാർവാർഡ് യൂണിവേഴ്‌സിറ്റി മെഡിക്കൽ സ്‌കൂളിൽ ചേരുകയും ബിരുദം നേടുകയും ചെയ്തു. നാഡീ വൈകല്യങ്ങളിൽ വൈദഗ്ദ്ധ്യം നേടാനാണ് അദ്ദേഹം ആദ്യം പദ്ധതിയിട്ടിരുന്നത്. എന്നിരുന്നാലും അത് പ്രസവചികിത്സയും ഗൈനക്കോളജിയുമായി മാറ്റാൻ അദ്ദേഹം തീരുമാനിച്ചു കുറച്ച് വർഷങ്ങൾക്ക് ശേഷം സ്വന്തം മെഡിക്കൽ പ്രാക്ടീസ് സ്ഥാപിച്ചു ഒപ്പം 1956-ൽ വിരമിച്ചു. മസാച്യുസെറ്റ്‌സിലെ ബ്രൂക്ക്‌ലൈനിലുള്ള ഫ്രീ ഹോസ്പിറ്റൽ ഫോർ വുമൺ റോക്ക് റീപ്രൊഡക്റ്റീവ് സ്റ്റഡി സെന്ററിന്റെ സ്ഥാപകനും ഹാർവാർഡ് മെഡിക്കൽ സ്‌കൂളിലെ ഗൈനക്കോളജിയിലെ ക്ലിനിക്കൽ പ്രൊഫസറും ആയിരുന്നു. സ്ത്രീകൾക്കായുള്ള സൗജന്യ ഹോസ്പിറ്റലിലെ സ്റ്റെറിലിറ്റി ക്ലിനിക്കിന്റെ ഡയറക്ടറായി അദ്ദേഹം നിയമിതനായി. കൂടാതെ 30 വർഷം കൂടി ഈ സ്ഥാനത്ത് തുടരും. റോക്കും ഭാര്യയും അഞ്ച് കുട്ടികളെ വളർത്തി.
കാലിഫോർണിയയിലെ കൌണ്ടികളുടെ പട്ടിക
ഐക്യനാടുകളിലെ സംസ്ഥാനമായ കാലിഫോർണിയ 58 കൌണ്ടി കളായി (മണ്‌ഡലം) വിഭജിക്കപ്പെട്ടിരിക്കുന്നു. ആദ്യകാലത്ത് അതായത് 1850 ഫെബ്രുവരി 18 ന് 27 കൌണ്ടികളായിട്ടാണ് വിഭജിക്കപ്പെട്ടിരുന്നത്. 1860 ൽ പുനർവിഭജനം നടത്തുകയും 16 കൌണ്ടകൾ അധികമായി രൂപീകരിക്കുകയും ചെയ്തു. 1861 മുതൽ1893 വരെയുള്ള കാലഘട്ടങ്ങളിൽ മറ്റൊരു 14 കൌണ്ടികൾക്കൂടി രൂപീകരിക്കപ്പെട്ടു. 1907 ൽ നിലവിൽവന്ന ഇംപീരിയൽ കൌണ്ടിയാണ് അവസാനമായി രൂപീകരിക്കപ്പെട്ടത്. ഐക്യനാടുകളിലെ ഏറ്റവും വലിയ കൌണ്ടിയായ സാൻ ബെർനാർഡിനൊ കൌണ്ടിയും ഏറ്റവും ജനനിബിഢമായ കൌണ്ടിയായ ലോസ്‍ ആഞ്ജലസ് കൌണ്ടികളും സ്ഥിതി ചെയ്യുന്നത് കാലിഫോർണിയ യിലാണ്. കാലിഫോർണിയയിലെ ഭൂരിപക്ഷം കൌണ്ടികളും നാമകരണം ചെയ്യപ്പെട്ടിരിക്കുന്ന് വിശുദ്ധന്മാരുടെ പേരുകളെ ആധാരമാക്കിയാണ്.
സന്മനസ്സുള്ളവർക്ക്‌ സമാധാനം (അനുസ്മരണങ്ങൾ)
സന്മനസ്സുള്ളവർക്ക്‌ സമാധാനം (അനുസ്മരണങ്ങൾ)സക്കറിയ രചിച്ചതാണ്. ശ്രീനാരായണഗുരു, സി. വി. രാമൻപിള്ള, വൈക്കം മുഹമ്മദ് ബഷീർ, കെ. സരസ്വതിയമ്മ, മാധവിക്കുട്ടി, എം. ഗോവിന്ദൻ, ജോൺ ഏബ്രഹാം, കെ. ബാലകൃഷ്ണൻ, തോപ്പിൽഭാസി, വി. ടി. കുമാരൻ മാസ്റ്റർ, തകഴി, മുട്ടത്ത് വർക്കി, ജി ദേവരാജൻ, പി. ഭാസ്കരൻ, എം. പി. നാരായണ പിള്ള, അരവിന്ദൻ, പത്മരാജൻ ഓ വി വിജയം.
ഹോൺഷു
ജപ്പാനിലെ എറ്റവും വലുതും എറ്റവും കൂടുതൽ ജനസംഖ്യ ഉള്ളതുമായ ദ്വീപാണ് ഹോൺഷു (本州). ലോകത്തിലെത്തന്നെ എറ്റവും വലിയ 7ആമത്തെ ദ്വീപാണിത്. മാത്രവുമല്ല ജാവ ദ്വീപിന് ശേഷം എറ്റവും ജനങ്ങൾ അധിവസിക്കുന്ന ദ്വീപെന്ന പദവിയും ഇതിനുണ്ട്. 2005-ലെ സെൻസസ് പ്രകാരം 103 ദശലക്ഷം ജനങ്ങൾ ഇവിടെ അധിവസിക്കുന്നു. ലോകത്തിലെ എറ്റവും ജനസംഖ്യ കൂടിയ പട്ടണമായ ടോക്യോ ഈ ദ്വീപിലാണ് സ്ഥിതി ചെയ്യുന്നത്. കൂടാതെ ജപ്പാനിലെ പ്രമുഖ പട്ടണങ്ങളായ യോകോഹാമ, കവാസാകി, സൈറ്റാമ, ചിമ, ഹിരോഷിമ തുടങ്ങിയ പട്ടണങ്ങളും ഈ ദ്വീപിൽ തന്നെയാണ് സ്ഥിതി ചെയ്യുന്നത്. ഈ ദ്വീപിന്റെ ആകെ വിസ്തീർണം 227,962.59 ച.കി.മി ആണ്.
ജപ്പാന്റെ സാമ്പത്തിക സ്ഥിതിയിൽ വലിയ പങ്കു വഹിക്കുന്ന ഒരു പ്രദേശമാണ് ഹോൺഷു. മത്സ്യബന്ധനം, കൃഷി തുടങ്ങിയ മേഖലകളിൽ ജപ്പാന് ഹോൺഷു ഒഴിച്ചു കൂടാനാവാത്തതാണ്. ജപ്പാനിൽ എറ്റവും കൂടുതൽ അരിയുൽപാദിപ്പിക്കുന്ന നിലിഗാറ്റ ഈ ദ്വീപിലാണ് സ്ഥിതി ചെയ്യുന്നത്. ക്യോട്ടോ, നാര, കമാകുറ തുടങ്ങിയ ചരിത്രപ്രധാനമായ സ്ഥലങ്ങളും ഇവിടെത്തന്നെയാണ്.
പർവതങ്ങളെക്കൊണ്ടും അഗ്നി പർവതങ്ങളെക്കൊണ്ടും പ്രസിദ്ധമാണ് ഹോൺഷു. ലോകത്തിലെ എറ്റവും വലിയ സജീവ അഗ്നിപർവതമായ മൗണ്ട് ഫ്യൂജി ഹോൺഷൂവിലാണ്. ഇതിന് ഏകദേശം 3776 മീറ്റർ ഉയരമുണ്ട്.
1945-ൽ രണ്ടാം ലോക മഹാ യുദ്ധക്കാലത്ത് അമേരിക്ക ആദ്യമായി അണു ബോംബ് വർഷിച്ച ഹിരോഷിമ ഹോൺഷു ദ്വീപിൽ തന്നെയാണ്. 1945 ആഗസ്റ്റ്-6നായിരുന്നു അമേരിക്കൻ പട്ടാളം ഹിരോഷിമയിൽ അണുബോംബിട്ടത്. പിന്നീട് ഓഗസ്റ്റ് 9ന് നാഗസാക്കിയിലും അവർ അണു ബോംബ് വർഷിച്ചു. ആ ദുരന്തത്തിനെ അതിജീവിച്ചവർ ഹിബാക്കുഷ എന്ന പേരിൽ അറിയപ്പെടുന്നു.
ലോകത്തെ എറ്റവും ഭൂകമ്പ സാധ്യതാ പ്രദേശം കൂടിയാണ് ഹോൺഷു ദ്വീപ്. ജപ്പാന്റെ മുക്കാൽ ഭാഗത്തോളം ഹോൺഷു ദ്വീപിലാണ്.
പുറത്തേയ്ക്കുള്ള കണ്ണികൾ
വർഗ്ഗം:ജപ്പാനിലെ ദ്വീപുകൾ
അഡിനോഫൈബ്രോമ
അണ്ഡാശയകോശങ്ങൾക്കു സമാനമായ കോശങ്ങളിൽ വളരുന്ന അർബുദകരമല്ലാത്ത മുഴകൾ ആണ് അഡിനോഫൈബ്രോമ. ഇംഗ്ലിഷ്: Adenofibroma. അണ്ഡാശയത്തിനു പുറമേ ഇവ യോനീഗളത്തിലും ഗർഭാശയത്തിലും ശ്വാസകോശങ്ങളിലും ഫലോപ്യൻ ട്യൂബിലും കാണപ്പെട്ടേയ്ക്കാം.
യോനീഗള അഡിനോഫൈബ്രോമ
യോനീഗളത്റ്റിൽ ഉണ്ടാകുന്ന അഡീനോഫൈബ്രോമ എപ്പിത്തീലിയവും മീസങ്കൈമൽ കോശങ്ങളും കൂടിച്ചേർന്ന തരം മുഴകൾ ആണ്. ഇതിൽ എപ്പിത്തീലിയവും നാരുകൾ ഉള്ള സ്റ്റ്രോമൽ കോശങ്ങളും അർബുദകരമല്ലാത്ത രീതിയിൽ വളരുന്നു. ഇവ അത്യപൂർവ്വമായതും ചില വിവാദങ്ങൾക്കും കാരണമായതുമായ മുഴകൾ ആണ്. കോശഘടനപരമായി ഇവ പാപ്പില്ലറീ മടലുള്ളതും ഉള്ളിൽ നാരുകൾ അടങ്ങിയ കാമ്പുള്ളതുമായി കാണപ്പെടുന്നു. ഇവയെ മൃദുവായ കുബോയ്ഡൽ അല്ലെങ്കിൽ കോളുമ്നാർ എപിത്തീലയം കൊണ്ട് ആവരണം ചെയ്തതായി കാണാൻ സാധിക്കും. ഗ്രന്ഥിയുടെ പുറമേ കാണുന്ന പിടുത്തവും സ്റ്റ്രോമൽ മൈറ്റോട്ടിക് പ്രക്രിയയുടെ അഭാവവും ഇവയെ അഡീനോസാർകോമയിൽ നിന്ന് വേർതിരിക്കുന്നു. ഈ മുഴകൾ അർബുദം സൃഷ്ടിക്കുവാൻ ശേഷിയുള്ളവയല്ല. യോനീഗളാ പോളിപ്പുകളുമായി ഇവയ്ക്ക് സാമ്യമുണ്ട്. ശസ്ത്രക്രിയയിലൂടെ മുറിച്ചു മാറ്റുകയാണ് ചികിത്സാവിധി.
ചൊഗുവൻ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ചൊഗുവൻ. കപൂർത്തല ജില്ല ആസ്ഥാനത്തുനിന്നും 12 കിലോമീറ്ററും ഭുലത്ത് ഉപജില്ലാ ആസ്ഥാനത്തുനിന്ന് 27 കിലോമീറ്ററും അകലെയാണ് ചൊഗുവൻ സ്ഥിതിചെയ്യുന്നത്. ചൊഗുവൻ വില്ലേജിന്റെ പരമാധികാരി സർപഞ്ചാണ്. ചൊഗുവാനിന്റെ ഏറ്റവും അടുത്ത് പട്ടണം ഭുലത്ത് ആണ്. കപൂർത്തല ജില്ലയുടെയും ഗുരുദാസ്പൂർ ജില്ലയുടെയും അമൃത്സർ ജില്ലയുടെയും അതിർത്തിയിൽ സ്ഥിതിചെയ്യുന്ന വില്ലേജാണിത്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ചൊഗുവൻ ൽ 132 വീടുകൾ ഉണ്ട്. ആകെ ജനസംഖ്യ 768 ആണ്. ഇതിൽ 368 പുരുഷന്മാരും 400 സ്ത്രീകളും ഉൾപ്പെടുന്നു. ചൊഗുവനിലെ സാക്ഷരതാ നിരക്ക് 66.28 ശതമാനമാണ്. ചൊഗുവനിലെ 6 വയസ്സിനു താഴെയുള്ള കുട്ടികളുടെ എണ്ണം 91 ആണ്. ഇത് ചൊഗുവനിലെ ആകെ ജനസംഖ്യയുടെ 11.85 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 117 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 102 പുരുഷന്മാരും 15 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 32.48 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 33.33 ശതമാനം പേർക്ക് താത്കാലിക ജോലി മാത്രമാണുള്ളത്.
ജാതി
ചൊഗുവാനിലെ 168 പേരും പട്ടിക ജാതി വിഭാഗത്തിൽ പെടുന്നു.
എത്തിച്ചേരാൻ
ജലന്ധർ സിറ്റി റെയിൽവേസ്റ്റേഷനാണ് ചൊഗുവാൻ വില്ലേജിന്റെ ഏറ്റവും അടുത്തുള്ള റെയിൽവേസ്റ്റേഷൻ ഇത് ചൊഗുവാനിൽനിന്ന് 37 കിലോമീറ്റർ അകലെയാണ് സ്ഥിതിചെയ്യുന്നത്.
മലയ് ഉപദ്വീപ്
മലയ് പെനിൻസുല തെക്കുകിഴക്കേ ഏഷ്യയിലെ ഒരു ഉപദ്വീപാണ്. ഇതിന്റെ ഭൂവിസ്തൃതി ഏതാണ്ട് വടക്ക്-കിഴക്ക് ആണ്. ഈ ഉപദ്വീപിന്റെ അവസാനം ഏഷ്യൻ വൻകര യുടെ തെക്ക് ഭാഗമാണ്. ഈ പ്രദേശം പെനിൻസുലർ മലേഷ്യ, തെക്കൻ തായ്ലാന്റ് എന്നിവ ഉൾക്കൊള്ളുന്നു. മ്യാൻമറിന്റെ തെക്കൻ മുനമ്പും (കൗതാംങ്), സിറ്റി സ്റ്റേറ്റ് സിംഗപ്പൂറും ഇതിൽ ഉൾപ്പെടുന്നുണ്ട്.
ടെനാസെറിം മലനിരകളുടെ ഒരു ഭാഗമായ ടിറ്റിവാങ്‍സ മലനിരകൾ ഈ ഉപദ്വീപിന്റെ നട്ടെലായി നിൽക്കുന്നു. ടിബറ്റിൽ നിന്ന് ക്രാ ഇസ്ഷ്ടുമസ് (പെനിൻസുലയുടെ ഏറ്റവും ഇടുങ്ങിയ സ്ഥാനം) മലയ് പെനിൻസുലയിലേക്ക് രൂപംകൊള്ളുന്ന സെൻട്രൽ കോർഡില്ലേരയുടെ തെക്കൻ ഭാഗമാണ് ഇവ. മലയ് ഉപദ്വീപിനും ഇന്തോനേഷ്യയിലെ സുമാത്ര ദ്വീപിനുമിടയിലുള്ള കടലിടുക്കാണ് മലാക്ക കടലിടുക്ക്. സൗത്ത് തീരം സിംഗപ്പൂർ ദ്വീപിൽ നിന്നും ജോഹർ കടലിടുക്ക് വേർതിരിക്കുന്നു. കിഴക്കൻ മേഖലയിലെ ഏറ്റവും തിരക്കുള്ള കപ്പൽ പാതയാണ് മലാക്ക കടലിടുക്ക്. ചൈനയിൽ നിന്നുള്ള ഭീഷണി നേരിടാൻ ഇന്ത്യ ഇവിടെ വൻ സൈനിക സന്നാഹമൊരുക്കി എന്ന് കരുതപ്പെടുന്നു.
വിജ്ഞാനശാസ്ത്രം
മലയ് വാക്ക് താന മേലായു, താന (ഭൂമി), മേലായു (മലയ്) എന്ന പദത്തിൽ നിന്നും ഉരുത്തിരിഞ്ഞു വന്നതാണ്. അതായതു് "മലയ് ദേശം". പതിനാറാം നൂറ്റാണ്ടിന്റെ പഴക്കമുള്ള മലയ് ഗ്രന്ഥങ്ങളിൽ ഈ പദം കാണാം. മലഖക സുൽത്താനത്തിലെ പ്രമുഖ നായകന്മാരുമായി ബന്ധപ്പെട്ട് വാക്കാലുള്ള കഥകളായി ആരംഭിച്ച പ്രശസ്ത ക്ലാസിക്കൽ കൃതിയായ ഹികായത്ത് ഹാൻ ടുവായിലാണ് പലപ്പോഴും ഇത് പരാമർശിക്കപ്പെടുന്നത്. മലാക്കാൻ ആധിപത്യത്തിൻ കീഴിലുള്ള പ്രദേശത്തെ സൂചിപ്പിക്കാൻ താന മേലായു എന്ന വാക്ക് സ്ഥിരമായി ഉപയോഗിച്ചിരുന്നു.
പതിനാറാം നൂറ്റാണ്ടിന്റെ തുടക്കത്തിൽ 1512 മുതൽ 1515 വരെ മലാക്കായിൽ താമസിച്ചിരുന്ന ഒരു പോർട്ടുഗീസ് അപ്പോത്തിക്കെരി ടോം പേറസ് ടെട്രാ ഡി താന മാളായിയോ എന്ന ഏതാണ്ട് സമാനമായ പദപ്രയോഗം നടത്തി. ഇത് സുമാത്രയുടെ തെക്ക്-കിഴക്കൻ ഭാഗമായ മലാഖയിലെ സുൽത്താനിൽ നാടുകടത്തപ്പെട്ട ഗവൺമെന്റ് സ്ഥാപിച്ച മഹ്മൂദ് ഷായെ അദ്ദേഹം പരാമർശിച്ചു. 17-ാം നൂറ്റാണ്ടിലെ പോർച്ചുഗീസ് ചരിത്രകാരനായ ഇമ്മാനുവൽ ഗോദീനോ ദെ എറേദിയയുടെ വിവരണം, വടക്ക് ആൻഡമാൻ കടലും, കേന്ദ്രത്തിൽ മലാക്കാ കടലിടുക്കും, തെക്ക് സുൻഡ സ്ട്രീറ്റ് എന്ന ഭാഗവും, കിഴക്ക് പടിഞ്ഞാറൻ ദക്ഷിണ ചൈനാക്കടൽ ഭാഗവും.
മലാക്ക സ്ഥാപിതമാവുന്നതിനു മുമ്പേ തന്നെ, മലയ ഉപദ്വീപിനെ കുറിച്ച്, പല വിദേശ രാജ്യങ്ങളിലെയും പൗരാണിക കാലത്തിലെയും മദ്ധ്യകാലഘട്ടത്തിലെയും ഗ്രന്ഥങ്ങളിൽ പരാമർശിക്കപ്പെട്ടിട്ടുണ്ട്. പല ഭാരതീയ പണ്ഡിതരും, വായുപുരാണത്തിൽ മലകളാൽ സംരക്ഷിക്കപ്പെട്ട വൻകര എന്ന അർഥമുള്ള മലയ ദ്വീപ് എന്ന് പ്രതിപാദിച്ചിരിക്കുന്നത്, മലയ് ഉപദ്വീപിനെ കുറിച്ച് ആണെന്ന് കരുതപ്പെടുന്നു.. തമിഴ്‌നാട്ടിലെ തഞ്ചാവൂരിൽ സ്ഥിതിചെയ്യുന്ന ബൃഹദീശ്വര ക്ഷേത്രത്തിന്റെ തെക്ക് വശത്തെ ഭിത്തിയിൽ മലയ ഉപദ്വീപിലെ മലകളാൽ സംരക്ഷിക്കപ്പെട്ടിരിക്കുന്ന മലൈയൂർ (Malaiur) എന്ന രാജ്യത്തെക്കുറിച്ച് പരാമർശം ഉണ്ട്.
ടോളമിയുടെ ഗ്രീക്ക് ഗ്രന്ഥമായ ജ്യോഗ്രഫിയയിൽ സുവർണ്ണ ഉപദ്വീപിലെ (Golden Chersonese) മലെയു കൊലോൺ എന്ന പരാമർശമുണ്ട്. സൂഖോതായ് രാജ്യം ഭരിച്ചിരുന്ന രാം ഖാം ഹെംങ് രാജാവിന്റെ ദക്ഷിണ ഭാഗത്തേക്കുള്ള സാമ്രാജ്യവികസനത്തെ പ്രതിരോധിച്ച മലയ് ഉപദ്വീപിലെ മ-ലി-യു-എർ (Ma-li-yu-er) എന്ന രാജ്യത്തെക്കുറിച്ച് ചൈനീസ് യുവാൻ രാജവംശത്തിന്റെ കാലാനുസൃതവവിവരണത്തിൽ പറഞ്ഞിരിക്കുന്നു. ഇതേ കാലഘട്ടത്തിൽ തന്നെ മാർക്കോ പോളോ തന്റെ സഞ്ചാരക്കുറിപ്പുകളായിരുന്ന ദ് ട്രവൽസ് ഒവ് മാർകൊ പോളൊയിൽ മലയൂരിർ എന്ന മലയ് ഉപദ്വീപിലെ രാജ്യത്തെക്കുറിച്ച്, യുവാൻ കാലാനുസൃതവവിവരണത്തിൽ പറഞ്ഞതിനു സമാനമായി പ്രതിപാദിച്ചിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:ഏഷ്യയിലെ ഭൂപ്രദേശങ്ങൾ വർഗ്ഗം:ഏഷ്യയിലെ ഉപദ്വീപുകൾ വർഗ്ഗം:Coordinates on Wikidata വർഗ്ഗം:Pages with unreviewed translations
എസ്സെക്വിബോ നദി
ഗയാനയിലെ ഏറ്റവും വലിയ നദിയാണ് എസ്സെക്വിബോ (Essequibo River). ഓറിനോക്കോ നദിക്കും ആമസോൺ നദിക്കും ഇടയിലുള്ള ഏറ്റവും വലിയ നദിയും ഇതാണ്. ബ്രസീൽ-ഗയാന-വെനസ്വേല അതിർത്തിക്കടുത്ത് അകാറായി മലനിരകളിൽ നിന്ന് ഉദ്ഭവിക്കുന്ന ഈ നദി വടക്കോട്ട് 1,010 കിലോമീറ്റർ വനത്തിലൂടെയും സാവന്നയിലൂടെയും ഒഴുകി അറ്റ്ലാന്റിക് സമുദ്രത്തിൽ പതിക്കുന്നു.
പുറത്തേയ്ക്കുള്ള കണ്ണികൾ
വർഗ്ഗം:ഗയാനയിലെ നദികൾ
മുസ്‌ലിം വുമൻ (പ്രൊട്ടക്ഷൻ ഓഫ് റൈറ്റ്സ് ഓൺ മാരേജ്) ആക്റ്റ്, 2019
മുസ്‌ലിം പുരുഷന്മാർക്ക് തങ്ങളുടെ ഭാര്യമാരെ ഒറ്റയടിക്ക് വിവാഹമോചനം ചെയ്യാനുള്ള മുത്തലാഖ് സംവിധാനത്തെ വിയമവിരുദ്ധമാക്കുകയും അങ്ങനെ ചെയ്യുന്ന ആളെ ക്രിമിനൽ നിയമപ്രകാരം കൈകാര്യം ചെയ്യാനാനുവദിക്കുകയും ചെയ്യുന്ന നിയമമാണ് മുസ്‌ലിം വുമൻ (പ്രൊട്ടക്ഷൻ ഓഫ് റൈറ്റ്സ് ഓൺ മാരേജ്) ആക്റ്റ്, 2019. 2017 ഓഗസ്റ്റിൽ മുത്തലാഖ് ഭരണഘടനാവിരുദ്ധമാണെന്ന് വിധിച്ചിരുന്നു. വിഷയത്തിൽ നിയമനിർമ്മാണം നടത്തണമെന്ന് സുപ്രീംകോടതി നടത്തിയ ന്യൂനപക്ഷവിധിയെ അടിസ്ഥാനമാക്കിയാണ് നിയമനിർമ്മാണമെന്ന് ഗവണ്മെന്റ് വാദിക്കുന്നു.
സുപ്രീം കോടതി വിധിയും ഇന്ത്യയിലെ മുത്തലാഖ് കേസുകളും ഉദ്ധരിച്ചുകൊണ്ട്, 2017 ഡിസംബറിൽ സർക്കാർ ഈ നിയമം ബിൽ ആയി അവതരിപ്പിച്ചു. മുത്തലാഖ്, ഏത് രൂപത്തിലായാലും (വാക്ക്, എഴുത്ത്, അല്ലെങ്കിൽ ഇലക്‌ട്രോണിക് മാർഗങ്ങൾ) നിയമവിരുദ്ധവും അസാധുവും ആക്കാൻ ബിൽ നിർദ്ദേശിച്ചു. മുത്തലാഖ് ചൊല്ലുന്ന ഭർത്താവിന് മൂന്ന് വർഷം വരെ തടവ് ശിക്ഷയും നിയമ ലംഘനത്തിനുള്ള ശിക്ഷയിൽ ഉൾപ്പെടുത്തി. ബിൽ ലോക്‌സഭ അന്ന് പാസാക്കിയെങ്കിലും, രാജ്യസഭയിൽ പ്രതിപക്ഷപ്രതിഷേധം കാരണം മുന്നോട്ടുപോകാനായില്ല.
2019 ജൂലൈയിൽ ലോക്‌സഭയും രാജ്യസഭയും ബിൽ വീണ്ടും അവതരിപ്പിക്കുകയും പാസാക്കുകയും ചെയ്തതോടെ ബില്ലിന് ഇന്ത്യൻ രാഷ്ട്രപതിയുടെ അംഗീകാരം ലഭിക്കുകയും നിയമമായി മാറുകയും ചെയ്തു. മുത്തലാഖിന് ഇരയായ സ്ത്രീക്കും തന്റെ കുട്ടികൾക്കും ജീവനാംശം ആവശ്യപ്പെടാനും ഈ നിയമത്തിൽ വകുപ്പ് ഉണ്ട്. 2018 സെപ്റ്റംബർ 19 മുതൽ മുൻകാല പ്രാബല്യത്തിൽ വരുന്നതാണ് ഈ നിയമങ്ങൾ.
ശിക്ഷാ നടപടികൾ പരസ്പരവിരുദ്ധവും വിവേചനപരമാണെന്നുമുള്ള വിമർശനങ്ങൾ പല ഭാഗത്ത് നിന്നും ഉയരുകയുണ്ടായി.
വ്യവസ്ഥകൾ
നിയമത്തിന്റെ ആകത്തുകയായ വ്യവസ്ഥകൾ താഴെ:
ഫലങ്ങൾ
മുത്തലാഖുകളുടെ സാധുത ഇല്ലാതാവുകയും ശിക്ഷാർഹമായി മാറുകയും ചെയ്തതോടെ അവയുടെ എണ്ണം ക്രമാതീതമായി കുറയുകയുണ്ടായി. എന്നാൽ ഇന്ത്യയിൽ സാധാരണമായ ഭർത്താവ് ഉപേക്ഷിച്ച സ്ത്രീകൾ എന്ന യാതനാപൂർണ്ണമായ യാഥാർത്ഥ്യം നിലനിൽക്കുകയാണ്. നിയമപരമായി വിവാഹമോചനം നടക്കാത്തതോടെ മറ്റൊരു വിവാഹം കഴിക്കാൻ പോലും സ്ത്രീകൾക്ക് സാധിക്കാതെ വരുന്നു.
വിമർശനങ്ങൾ
തടവിലാക്കപ്പെടുന്ന ആൾ എങ്ങനെ ജീവനാംശം നൽകുമെന്ന ചോദ്യത്തിന് ഉത്തരം നൽകപ്പെട്ടിട്ടില്ല. മാത്രമല്ല, ഭാര്യയെ ഉപേക്ഷിക്കുന്ന ആൾക്ക് ഇല്ലാത്ത ശിക്ഷ എങ്ങനെ അതേ കാര്യം മുത്തലാഖിലൂടെ ചെയ്യുന്ന ആൾക്ക് ലഭിക്കുന്നു എന്ന വിവേചനവും നിലനിൽക്കുന്നു.
അവലംബം
<references group="" responsive="1"> വർഗ്ഗം:മുസ്ലിം രാഷ്ട്രീയം ഇന്ത്യയിൽ വർഗ്ഗം:ഇസ്ലാം മതം ഇന്ത്യയിൽ
ഫയർബോർഡ്
വർഷത്തിലെ ചൂടേറിയ മാസങ്ങളിൽ തീപിടിപ്പിക്കുന്ന ഭാഗം മറയ്ക്കാൻ രൂപകൽപ്പന ചെയ്ത പാനലാണ് ഫയർ ബോർഡ് അല്ലെങ്കിൽ ചിമ്മിനി ബോർഡ്. 18-ഉം 19-ൻറെയും ആദ്യകാലത്ത് ഇളംചൂടുള്ള കാലാവസ്ഥയിൽ, അപ്രതീക്ഷിതമായി കൊതുകുകളും മറ്റ് പ്രാണികളും പക്ഷികളും തുറന്ന, ചിമ്മിനിയിലൂടെ വീട്ടിനുള്ളിൽ കടക്കുന്നതിനുള്ള സാധ്യതയും ഉള്ളതിനാൽ ഫ്രാൻസ്, ന്യൂ ഇംഗ്ലണ്ട് തുടങ്ങിയ പ്രദേശങ്ങളിൽ ഫയർ ബോർഡ് സാധാരണയായി ഉപയോഗിച്ചിരുന്നു." ഫയർ ബോർഡിൻറെ "ബോർഡ് അല്ലെങ്കിൽ ഷട്ടർ പോലെയുള്ള ഭാഗങ്ങൾ" സാധാരണയായി "മരം അല്ലെങ്കിൽ ഷീറ്റ് മെറ്റൽ" " എന്നിവകൊണ്ട് നിർമ്മിച്ചത് പലപ്പോഴും ചായങ്ങൾ ഉപയോഗിച്ച് ചിത്രീകരണം നടത്തിയും ചിത്രാകൃതിയിലോ ഉള്ള ഭാഗങ്ങൾ ഉപയോഗിച്ചും അലങ്കരിച്ചിരുന്നു.
ബാഹ്യ ലിങ്കുകൾ
വർഗ്ഗം:അലങ്കാര കലകൾ
ലാ മെസ
ലാ മെസ, അമേരിക്കൻ ഐക്യനാടുകളിലെ തെക്കൻ കാലിഫോർണിയിയിൽ, സാൻ ഡിയേഗോ നഗരകേന്ദ്രത്തിൽനിന്ന് 9 മൈൽ (14 കിലോമീറ്റർ) ദരെ കിഴക്കു ദിക്കിലായി സാൻ ഡീഗോ കൗണ്ടിയിൽ സ്ഥിതിചെയ്യുന്ന ഒരു നഗരമാണ്. 2010 ലെ സെൻസസ് രേഖകൾ പ്രകാരം ഈ നഗരത്തിലെ ജനസംഖ്യ 57,065 ആയിരന്നു. ഇത് 2000 ലെ സെൻസസിലുണ്ടായിരുന്ന ജനസംഖ്യയായ 54,749 നേക്കാൾ കൂടുതലായിരുന്നു. നഗരത്തിൻറെ ആപ്‌തവാക്യം “ദ ജൂവൽ ഓഫ് ദ ഹിൽസ്” എന്നതാണ്.
ചരിത്രം
സ്പാനിഷ് ഭാഷയിൽ ലാ മസാ എന്ന വാക്കിന്റെ അർത്ഥം "മേശ" എന്നോ അല്ലെങ്കിൽ "ഭൂമിശാസ്ത്രവുമായി ബന്ധപ്പെട്ട് പീഠഭൂമി എന്നോ  പരിഭാഷപ്പെടുത്തിയിരിക്കുന്നു. സ്പാനിഷ് മിഷനറിമാരാൽ “മിഷൻ സാൻ ഡിയഗോ ഡി അൽകാല” വിശേഷിപ്പിക്കപ്പെട്ടിരുന്ന എന്ന വലിയ ഭൂപ്പരപ്പിൻറെ ഭാഗമായിരുന്നു ലാ മെസ. 1869 ൽ സ്ഥാപിക്കപ്പെട്ട ലാ മെസ, കാലിഫോർണിയ സംസ്ഥാനത്തിൻറെ പൊതുനിയമങ്ങൾക്കുകീഴിൽ നഗരമായി സംയോജിപ്പിക്കപ്പെട്ടത് 1912 ഫെബ്രുവരി 16 ന് ആയിരുന്നു. അതനുസരിച്ച് ഇതിൻ ഒരു സിറ്റി ചാർട്ടർ നിലവിലില്ല, പ്രത്യേകിച്ച് ഏതെങ്കിലും നഗര ഉത്തരവിനുള്ളിലുൾപ്പെടാതെ എല്ലാ വിധത്തിലും കാലിഫോർണിയ സംസ്ഥാനത്തിന്റെ നിയമത്തിനു കീഴിൽ പ്രവർത്തിക്കുന്നു. നഗരത്തിൻറെ ഔദ്യോഗിക പുഷ്പം ബൌഗൈൻവില്ലയാണ്..
ഭൂമിശാസ്ത്രം
ലാ മെസ നഗരം സ്ഥിതിചെയ്യുന്ന അക്ഷാംശ രേഖാംശങ്ങൾ 32.77139°N, -117.02278°W (32.771450, -117.022797) ആണ്. നഗരത്തിൻറ പടിഞ്ഞാറും വടക്കും ഭാഗങ്ങളി‍ൽ സാൻ ഡിയേഗോ നഗരവും തെക്കുഭാഗത്ത് സ്പ്രിംഗ് വാലി, ലെമൺ ഗ്രോവ് എന്നിവയും കിഴക്ക് എൽ കാജൺ എന്നിവയുമാണ് അതിർത്തികൾ. ഗ്രോസ്മോണ്ടിന്റെ അയൽപ്രദേശവും നഗരത്തിൽ ഉൾപ്പെടുന്നു.